Drama Maid (Astro Ria HD)

Pelakon: Zul Ariffin, Ayda Jebat, Nina Nadira, Tasha Shilla, Nina Juren, Nina Nadira, Eizlan Yusof, Hefny Sahad, Mak Wan Latah.

Syarikat Produksi: Darkwave Pictures Sdn Bhd

Masa Siaran: setiap Isnin hingga Jumaat 10 malam

Mengisahkan kehidupan seorang gadis bernama Noorul yang menjadi pembantu rumah di rumah mewah seorang lelaki kacak bernama Harris Tan Sri Hamdan, yang sangat cerewet sehinggakan Noorul mengelarkannya Mr.F (F jolokan untuk ‘fussy’). Noorul pernah bekerja di sebuah kilang tetapi telah ditutup dan menjadi penganggur seketika sebelum membuat keputusan untuk menjadi orang gaji.

Mr.F seorang yang tidak mesra alam, suka menengking dan suka memberi arahan dengan meningggalkan nota di serata rumahnya. Pada suatu hari Mr. F menyuruh Noorul memasak Nasi Beriyani untuknya, huru-hara dibuatnya apabila Noorul tidak pandai memasak melainkan masak nasi, air dan manggi. Disebabkan itu, Noorul nekad untuk belajar memasak dengan menghadiri kelas memasak Chef Aidil. Lama-kelamaan mereka mula mengenali, Noorul mula jatuh cinta dengan majikannya.

Fitnah yang melanda menyebabkan Noorul dan Mr. F terpaksa dinikahkan untuk menutup malu dan mahu menjaga reputasi perniagaan keluarga Tan Sri dan Puan Sri. Noorul yang memendam perasaan cintanya kepada Mr.F mula gusar bolehkah dia menerimnya sebagai isteri. Noorul mula berteka-teki sendiri tentang siapa dalang di dalam penyebaran fitnah ini. Adakah angkara Asyraf, yang sememangnya berdendam dengan Noorul? Atau pun, musuh perniagaan Tan Sri Hamdan? Mampukah Noorul dan Mr. F melayari bahtera rumah tangga bersama? Bagaimana pula dengan Elisa yang sememangnya cintakan Mr. F? Apa pula yang akan terjadi apabila Nurina, bekas kekasih Mr. F pulang ke Malaysia untuk menagih kembali cinta daripada lelaki itu? Haikal pula, dapatkah menerima Noorul, orang yang dicintainya sebagai kakak ipar?


Poster Pertama Venom Didedahkan, Trailer Akan Dikeluarkan Esok

Sony Pictures telah melancarkan poster rasmi pertama filem antihero mereka, Venom dan mengumumkan trailer pertama filem tersebut akan dilancarkan pada esok hari. Poster yang ditunjukan sangat ‘simple’ dengan sekadar menunjukkan logo yang sering digunakan Venom. Anda boleh lihat poster tersebut dibawah.

Filem Venom yang memulakan penggambaran pada Oktober tahun lepas baru sahaja selesai menjalani penggambarannya baru-baru ini dan kini sedang dalam proses post-produksi.

Diarahkan oleh Ruben Fleischer dan ditulis oleh Scott Rosenberg serta Jeff Pinkner, Venom menampilkan Tom Hardy sebagai Eddie Brock yang juga host kepada Venom, karakter utama filem ini. Selain itu juga, ia turut dibintangi oleh Michelle Williams, Riz Ahmed, Jenny Slate dan Woody Harrelson.

Venom bakal menemui penonton pada 5 Oktober 2018


Paragon Cinema KTCC Mall, Pawagam Patuh Syariah Ketiga Di Malaysia.

Paragon Cinema di KTCC Mall mula beroperasi pada hari ini di Kuala Terengganu. Merupakan outlet Paragon yang keempat di seluruh Malaysia sekaligus menjadikan ia sebagai pawagam ketiga di negeri Terengganu dan kelapan di pantai timur setelah pembukaan LFS Cinema di Paya Bunga Square beberapa tahun lepas. Menurut maklumat yang kami perolehi daripada Mr William selaku Pengarah Eksekutif Paragon Cinema, Paragon Cinemas KTCC Mall menempatkan 10 buah dewan tayangan kesemuanya dengan kapasiti 1 dewan ATMOS dengan muatan sehingga 232 kerusi, dan 1 dewan skrin gergasi dengan saiz skrin sebesar 18 meter memuatkan 276 kerusi menjadikan Hall 10 Paragon Cinema Kuala Terengganu ini adalah antara yang terbesar di Pantai Timur dan jumlah kerusi yang dimuatkan secara keseluruhan adalah sebanyak 1516 kerusi. Pawagam ini juga menyediakan kemudahan untuk pelanggan OKU di mana tempat duduk khas disediakan untuk golongan OKU dan ramp khas di setiap dewan tayangan sesuai dengan matlamat Paragon yang ingin menyediakan tempat hiburan keluarga secara holistik tanpa mengira status. Pembukaan Paragon Cinema di KTCC Mall ini juga secara tidak langsung memberikan peluang pekerjaan kepada rakyat tempatan yang mana hampir keseluruhan warga kerjanya adalah terdiri daripada rakyat tempatan. Untuk pembukaan pada hari semalam,  hanya 5 buah dewan sahaja dibuka terlebih dahulu untuk tayangan percuma selama seminggu untuk filem-filem 2019 yang terpilih dan juga tayangan berbayar filem-filem terkini. Setiap pelanggan berpeluang menebus tiket percuma maksimum 4 tiket untuk sekeping borang tuntutan. Paragon Cinema di KTCC Mall ini juga merupakan pawagam ketiga yang melaksanakan garis panduan pengasingan jantina dan keluarga sesuai dengan enakmen hiburan yang telah ditetapkan oleh kerajaan negeri Terengganu. Pihak pawagam turut menzahirkan setinggi tinggi penghargaan kepada kerajaan Negeri Terengganu dan MBKT atas segala panduan yang telah diberikan dalam menjayakan pembukaan Paragon Cinema di Kuala Terengganu dengan mematuhi segala SOP Enakmen Hiburan yang telah ditetapkan. Para penonton juga boleh mendapatkan tiket tayangan secara atas talian di laman web Paragon dan juga melalui aplikasi khas telefon pintar di Android Playstore manakala untuk Apple App Store dan Huawei App Gallery akan menyusul tidak lama lagi. Paragon Cinema KTCC Mall juga tidak terkecuali dalam mematuhi SOP PKPP yang ditetapkan di mana setiap pengunjung akan melalui saringan gejala terlebih dahulu di pintu masuk pawagam dan dikehendaki untuk mengimbas QR Code MySejahtera. Pemakaian penutup hidung dan mulut serta Penjarakan fizikal semasa beratur di kaunter tiket dan menonton wayang juga adalah diwajibkan.


Drama Mini “Saga” Ketengah Sukan Tempur MMA

Drama mini bersiri ‘SAGA’ ialah sebuah naskhah asal bertemakan pertarungan seni bela diri campuran atau Mixed Martial Arts (MMA) terbitan syarikat produksi MediaCorp TV Singapore Pte. Ltd. yang berpangkalan di Singapura.

Plot penceritaan drama ini berkisarkan kegiatan mengatur perlawanan dan aktiviti pertaruhan haram yang melibatkan sukan tempur  MMA. Meskipun sarat dengan aksi lasak, kisah ini turut menggabungkan elemen drama kekeluargaan dan pengorbanan dalam naratif penceritaan mengusik jiwa yang penuh mendebarkan.

Konsep asal dan skrip drama mini empat episod ini diilhamkan oleh Amanah Mustafi serta turut mendapat sentuhan Faisal Ishak selaku pengarah. Drama ‘SAGA’ diterajui oleh barisan bintang popular kelahiran Kota Singa seperti Dato’ Aaron Aziz, Nick Mikhail, Jeff Catz, Nadiah M. Din, Syarif, Shahrin Azhar, Imam Shah dan Hamidah Salim. Lebih istimewa lagi, drama ini turut diserikan dengan penampilan khas oleh Allahyarham J A Halim.

‘SAGA’ bakal bersiaran pada setiap hari Isnin hingga Khamis, jam 11.00 malam mulai 11  Ogos 2021 secara eksklusif di saluran Astro Ria HD (104) dan Astro Ria (124) serta turut boleh distrim menerusi aplikasi Astro GO dan On Demand untuk pilihan yang lebih fleksibel.


Zack Snyder Sanggup Musnahkan Filem JUSTICE LEAGUE Dari Guna Rakaman Joss Whedon

Ketika bercakap di “Justice Con” baru-baru ini, pengarah asal Justice League, Zack Snyder menegaskan bahawa dia tidak akan menggunakan apa-apa bahan atau rakaman dari pengarah Joss Whedon.

Snyder juga turut menjelaskan bahawa dia tidak akan kembali untuk menyiapkan versi ‘Snyder Cut’ sekiranya tidak diberi kebebasan penuh dalam mengendalikan projek dan sanggup membakar filemnya itu dari menggunakan rakaman yang bukan datang darinya.

“There would be no way…I would rather, I would destroy the movie, I would set it on fire before I would use a single frame that I did not photograph,”

Untuk info, Warner Bros. telah mengambil Whedon untuk menyelesaikan filem Justice League selepas Zack Snyder dipaksa  berundur dari kerusi pengarahan berikutan kematian anak perempuannya. Bagaimanapun, sentuhan Whedon dianggap gagal, dan menimbulkan kritikan hebat dari peminat.

Sehubungan dengan itu, kempen #ReleaseSnyderCut telah dilancarkan peminat bagi mendesak Warner Bros. melepaskan filem Justice League yang disunting sendiri oleh Zack Snyder.

Diharapkan Justice League kali ini lebih menarik dari versi Whedon, lebih-lebih lagi selepas Snyder memberi jaminan bahawa segala idea kreatif datang darinya tanpa campur tangan dari mana-mana pihak terutamanya Warner Bros.

Justice League versi Snyder akan ditayangkan di HBO Max pada pertengahan 2021.


Pelakon TROLLS WORLD TOUR Tuntut Pampasan Dari Universal

Keputusan Universal melancarkan filem animasi terbaru mereka Trolls World Tour dalam bentuk ‘video on-demand’ (VOD) telah mencetuskan pelbagai kontroversi.

Pada minggu lalu, beberapa panggung wayang utama Amerika Syarikat seperti Cineworld dan AMC Theatres telah membuat keputusan untuk tidak mahu menayangkan filem-filem terbitan Universal dimasa akan datang. Ini termasuklah filem F9 dan Minions: The Rise of Gru yang bakal menemui penonton tidak lama lagi.

Tindakan pemilik panggung wayang itu dibuat disebabkan mereka kecewa dengan langkah yang diambil Universal dan menyifatkan keputusan tersebut melanggar amalan perniagaan, perkongsian dan ketelusan diantara kedua-dua pihak.

Selain itu juga, para pelakon Troll World Tour seperti Justin Timberlake dan Anna Kendrick turut meluahkan rasa kecewa dengan tindakan Universal yang membuat keputusan tanpa berbincang terlebih dahulu.

Menurut sumber, para pelakon menuntut pampasan dari pihak studio dan pampasan tersebut dikaitkan dengan bonus box office yang sepatutnya diterima mereka.

Baru-baru ini, Ketua Pegawai Eksekutif NBCUniversal Jeff Shell mendedahkan bahawa Troll World Tour tersebut berjaya meraih $100 juta dolar sejak ia dilancarkan dalam bentuk VOD.

Beberapa pakar industri berpendapat, filem sekuel itu mungkin tidak dapat kutipan yang diharapkan, tetapi sumber yang mendedahkan kepada laman The Hollywood Reporter menyatakan bahawa Universal percaya mereka masih mampu menjana $40 juta atau lebih dari semua sumber pendapatan.

Para pelakon hanya akan menerima bonus sekiranya kutipan filem Troll World Tour mencecah $350 juta dolar seluruh dunia, dan wakil mereka tidak senang dengan kurangnya ketelusan mengenai jumlah kutipan yang sebenar sekirannya bergantung pada kutipan dari VOD.


“US30 Juta Bantu Penerbit Filem Asia” – Salleh Said Keruak

Beberapa pihak berganding bahu menyediakan dana berjumlah US$30 juta untuk membantu para penerbit filem ASEAN, kata Menteri Komunikasi dan Multimedia Datuk Seri Dr Salleh Said Keruak.

Menurut beliau, penyedia dana berkenaan adalah dari AIFFA (Festival dan Anugerah Filem Antarabangsa ASEAN) 2017 Biz World.

Beliau berkata dengan wujudnya dana itu, keadaan kini tidak seperti suatu ketika dulu lagi apabila kebanyakan penerbit filem terpaksa pergi dari satu bank ke satu bank untuk mendapatkan dana.

“Proses ini sahaja boleh membunuh kreativiti mereka atau menyebabkan penulis dan pengarah terpaksa banyak beralah hingga ke tahap mereka sendiri tidak dapat mengenali lagi karya sendiri.
“Oleh itu, saya amat gembira apabila kemudahan (dana) tersebut diwujudkan hari ini pada AIFFA 2017, yang bertepatan dengan sambutan ulang tahun ke-50 ASEAN. Ia mencerminkan kematangan dalam pertumbuhan serantau kita yang mana aspek kreativiti dalam kehidupan dianggap sama penting dengan pembangunan sosioekonomi,” kata Salleh Said Keruak ketika merasmikan AIFFA 2017 Biz World di sini hari ini.

Mengenai AIFFA Biz World, Salleh berkata ia merupakan perhimpunan para pakar dalam bidang perfileman dan diisi dengan pelbagai aktiviti perniagaan berkaitan filem.

“Terdapat ceramah, pembinaan rangkaian dan kolaborasi serta perkongsian pengalaman semasa proses penerbitan dan pameran. Paling penting, untuk julung kalinya, terdapat juga pembiaya,” kata beliau.

Salleh juga menyuarakan harapan agar rakyat Malaysia dan penerbit filem dari negara anggota ASEAN akan memanfatkan AIFFA Biz World dengan berkesan.

“Perlu terdapat aliran kandungan yang berkualiti tinggi untuk memenuhi selera 600 juta pengguna dari 10 negara anggota ASEAN.

…dan dengan wujudnya media sosial, kandungan berkualiti akan dapat melangkaui sempadan ASEAN untuk sampai ke serata dunia dan menemui berbilion manusia lain,”katanya.

Salleh juga menyaksikan upacara menandatangani dua memorandum persefahaman iaiatu antara Kementerian Pelancongan dan Kebudayaan dan penerbit filem, Guangdong, Juno Film serta Television Company Limited, China untuk menghasilkan sebuah filem yang sebahagian daripada penggambarannya akan dibuat di sini; dan satu lagi antara Southeast Asian Audio Visual Association (SAAVA) dan AIFFA berkaitan pembiayaan penerbitan filem.


Takut Dikecam, Zahirah MacWilson Tolak Tawaran Bawa Watak Antagonis

Pelakon Zahirah MacWilson mendedahkan, buat masa ini dia belum bersedia untuk menerima tawaran berlakon watak antagonis dalam sesebuah drama. Sebabnya adalah kerana takut dikecam dan dibenci penonton.

Menurutnya lagi, dia simpati terhadap pelakon Niena yang dikecam dan dibenci penonton gara-garak watak Husna lakonan pelakon tersebut dalam drama Jangan Benci Cintaku.

“Terus terang, saya simpati dengan Niena kerana dia dibenci penonton kerana watak Husna dilakonkan. Saya ada menghubungi Niena dan memberi sokongan padanya kerana dirinya yang hamil ketika ini.

“Mujur Niena beritahu dia okey saja kerana sedar watak Husna sekadar lakonan semata-mata,”

Dia yang juga berlakon dalam drama itu sebagai watak Fika gembira apabila lakonannya mendapat maklum balas positif daripada penonton. Malah dia juga tiada masalah untuk mendapatkan keserasian dengan Saharul Ridzwan sebagai gandingannya.

Tambahnya lagi walaupun Saharul menolak untuk tidak melakukan babak bersentuhan namun mereka tiada masalah menjiwai watak sebagai suami isteri kerana mereka bersikap profesional ketika bekerja.


Musim Ke-8 Siri Game of Thrones Akan Disiarkan Tahun Hadapan

HBO akan membuat tayangan debut musim terakhir siri popular Game of Thrones pada separuh pertama tahun 2019 seterusnya merancang memulakan produksi untuk sebuah prekuel.

Presiden Kandungan Program HBO, Casey Bloys, yang berucap dalam acara Television Critics Association, bagaimanapun menolak untuk memberikan butiran lanjut tentang musim kelapan dan terakhir Game of Thrones itu.

Tarikh khusus tayangan perdana juga belum didedahkan.

Siri fantasi zaman pertengahan yang pernah menggondol anugerah Emmy itu merupakan siri HBO paling popular dengan 30 juta penonton di Amerika Syarikat dan berjuta-juta lagi pengikut setia di seluruh dunia.

HBO juga sedang dalam proses mencari pengarah dan pelakon bagi musim prekuel, yang akan memulakan penggambaran pada tahun depan.

Rangkaian penyiaran itu mengumumkan pada Jun lalu bahawa pihaknya sudah memesan episod permulaan dan akan meneruskan penggambaran siri penuh jika semuanya lancar.

Prekuel yang masih belum mempunyai judul itu akan mengambil latar belakang susur masa ribuan tahun sebelum bermulanya Game of Thrones.

HBO juga sedang mempertimbangkan lima skrip berbeza sebelum membuat keputusan mengenai acuan prekuel tersebut.


Trailer Pertama Han Solo Akan Dikeluarkan 5 Februari Ini

Setelah lama peminat-peminat filem spin off Star Wars, Han Solo: A Star Wars Story menantikan trailer pertama, kini laporan terbaru dari laman web comingsoon.net mengesahkan trailer pertama filem berkenaan akan dikeluarkan pada 5 Februari ini pada jam 6.45 pagi waktu US atau lebih kurang jam 7.45 petang waktu Malaysia.

Han Solo: A Star Wars Story

Trailer filem berkenaan akan dikeluarkan semasa rancangan stesen penyiar ABC, Good Morning America!.

Sebelum ini, terdapat khabar angin bahawa trailer pertama Han Solo: A Star Wars Story akan dikeluarkan semasa perlawanan Superbowl pada Ahad ini.

Han Solo: A Star Wars Story

Filem spin off terbaru ini mengisahkan pengembaraan salah seorang watak ikonik Star Wars iaitu Han Solo diawal penglibatannya sebagai sebagai penyeludup bagaimana karakter tersebut menjumpai rakanya iaitu Chewbacca dan Lando Calrissian.

Diarahkan oleh Ron Howard, Han Solo: A Star Wars Story dibintangi oleh Alden Ehrenreich sebagai Han Solo, Donald Glover sebagai Lando Calrissian dan Joonas Suotamo sebagai Chewbacca serta beberapa pelakon lain seperti Woody Harrelson, Paul Bettany, Emilia Clarke dan Phoebe Waller-Bridge.

Han Solo: A Star Wars Story

Han Solo: A Star Wars Story dijangka akan menemui penonton pada 25 May 2018

Han Solo: A Star Wars Story


Figura Terbaru Avengers: Endgame Mungkin Mendedahkan Spoiler

Setiap kali filem-filem dikeluarkan terutamanya filem adiwira, pasti mereka akan mengeluarkan barangan yang berkaitan dengan filem seperti figura. Avengers: Endgame turut mengeluarkan beberapa figura yang berkaitan dengan filem mereka akan datang.

Terbaru, pihak Marvel telah mengeluarkan figura karakter yang mungkin anda kenali iaitu tentera Chitauri. Walaupun figura tersebut tidak mempunyai kepala, kita mungkin mengenali ia adalah karakter Chitauri berdasarkan reka bentuk armor, bentuk badan dan warnanya.

Dengan adanya figura ini, ia mungkin mendedahkan spoiler bahawa tentera Thanos ini bakal kembali dalam filem Avengers: Endgame untuk bersama-sama ketuanya menentang Avengers.

Look who's back for Endgame. pic.twitter.com/oNNDAE2yDP
— Daniel Richtman (@DanielRPK) January 21, 2019

Jadi kepada peminat-peminat filem adiwira Marvel, berikan teori anda tentang kemunculan tentera Chitauri dalam filem Avengers akan datang.

Avengers: Endgame bakal menemui penonton pada 26 April ini.


Munafik 3 Akan Dihasilkan, Sasar Tayangan 2020

Munafik bakal dijadikan trilogi apabila penerbit filem tersebut, Datuk Yusof Haslam mengesahkan Munafik 3 bakal menemui penonton 2 tahun dari sekarang. Beliau berkata demikian menerusi satu video yang dimuat naik di laman sosial Instagram rasmi Munafik 2.

“Saya ingin mengambil kesempatan mengucapkan terima kasih kepada penonton yang menonton filem Munafik 2 kerana anda semua memberikan sokongan pada kepada filem ini. Jangan lupa saksikan terus filem “Munafik 2” dan jangan lupa tunggu “Munafik 3″ dua tahun daripada sekarang,”

Filem yang mula ditayangkan sejak 30 Ogos lalu di seluruh negara, Brunei dan Singapura ini telah mencipta sejarah dan rekod apabila menjadi filem tempatan dengan kutipan tertinggi pada minggu pertama apabila berjaya meraih RM21 juta.

Munafik 2 dibintangi oleh Syamsul Yusof sendiri serta barisan pelakon hebat lain seperti Maya Karin, Nasir Bilal Khan, Datuk Fizz Fairuz, Datuk Rahim Razali, Mawi dan ramai lagi.

Sementara itu, selain Malaysia, Brunei dan Singapura, filem seram ini akan turut ditayangkan di Indonesia seminggu selepas tayangan rasminya, manakala tiga buah negara jiran lain seperti Thailand, Vietnam dan Kemboja juga turut mahu menayangkan filem ini.


HBO MAX Umum Filem Animasi DC ‘Batman-Mexico’ – Batman Azteca

HBO Max secara rasminya telah mengumumkan filem animasi DC seterusnya, bertajuk Batman Azteca: Choque de Imperios, yang akan dihasilkan oleh Warner Bros. Animation. Filem ini akan menampilkan suara Horacio Garcia Rojas (Narcos: Mexico) sebagai watak utama Yohualli Coatl.

Batman Azteca: Choque de Imperos akan diarahkan oleh Juan Meza-León (Harley Quinn). Ia akan berlatarbelakangkan sejarah Mexico yang menawan dan melibatkan peminat di seluruh dunia dalam budaya Mesoamerika yang menarik.

“Pada zaman Empayar Aztec, Yohualli Coatl – seorang budak lelaki Aztec – mengalami tragedi apabila bapanya dan ketua kampungnya, Toltecatzin, dibunuh oleh Conquistador Sepanyol,” menurut sinopsis.

“Yohualli melarikan diri ke Tenochtitlan untuk memberi amaran kepada Raja Moctezuma dan pendetanya, Yoka, tentang bahaya yang akan berlaku. Menggunakan kuil Tzinacan, dewa kelawar, sebagai tempat persembunyiannya, Yohualli berlatih dengan mentor dan pembantunya, Acatzin, membangunkan peralatan dan persenjataan untuk menghadapi pencerobohan Sepanyol, melindungi kuil Moctezuma, dan membalas dendam kematian bapanya.”

Filem ini diterbitkan oleh Warner Bros. Animation, Anima, dan Chatrone. Penerbit ialah José C. García de Letona, Aaron D. Berger, Carina Schulze dan Fernando De Fuentes, dengan Sam Register dan Tomás Yankelevich berkhidmat sebagai penerbit eksekutif.

Alejandro Diaz Barriga juga telah disenaraikan sebagai perunding yang pakar dalam kajian Mesoamerika dan sejarah etnik Mexico dan wilayah Andes.


Pencipta Thirteen Ghosts Rancangan Beberapa Musim Siri TV

Pencipta 13 Ghosts: The Series telah memulakan perancangan untuk mengembangkan siri itu kepada beberapa musim, walaupun Sony masih belum memberi lampu hijau.

Pada bulan ini, Dead Central mendedahkan bahawa siri televisyen Thirteen Ghosts dilaporkan sedang dalam pembangunan oleh Patrick Mediate, Aaron McLane, dan Ashley Robinson, yang mana kesemua bekerja untuk Dark Castle Entertainment.

Menurut Bloody Disgusting, Sony Pictures Television masih memiliki beberapa hak untuk Thirteen Ghosts, bermakna Dark Castle Entertainment perlu mendapatkan kelulusan Sony sebelum penerbitan boleh dimulakan.

Sony menerima tawaran untuk menghasilkan 13 Ghosts: The Series betul-betul sebelum mogok Writers Guild of America (WGA) dan Screen Actors Guild – American Federation of Television and Radio Artists (SAG-AFTRA) bermula.

Ini bermakna perbincangan antara kedua-dua syarikat telah dihentikan buat sementara waktu sementara pelakon dan penulis melobi untuk mendapatkan gaji yang lebih baik, perlindungan terhadap A.I. dan banyak lagi.

Walaupun begitu, Mediate berkata mereka sudah mula merancang “seluruh alam semesta” untuk siri itu yang boleh dilanjutkan ke beberapa musim, selagi mereka mendapat persetujuan dan pembaharuan yang betul.

Pembikin filem gred B William Castle pertama kali membawa 13 Ghosts kelayar perak pada 1960an. Filem tersebut, yang menggunakan gimik unik “Illusion-O” di mana penonton menerima cermin mata khas sebelum masuk ke teater yang membolehkan mereka “melihat” hantu, mengikuti sebuah keluarga ketika mereka berpindah ke sebuah rumah hanya untuk mendapati ia dihantui oleh roh yang tidak terkawal, yang ingin membebaskan diri mereka.

Pada 2021, pengarah Steve Beck menghasilkan semula filem arahan Castle itu ke Thirteen Ghosts, yang dibintangi Matthew Lillard, Tony Shalhoub, Embeth Davidtz dan F. Murray Abraham.


Amber Heard Masih Kekal Sebagai Mera Dalam ‘Aquaman 2’

Sejak tewas dalam kes saman fitnah Johnny Depp terhadap Amber Heard, terdapat desas-desus yang mengaitkan aktres itu dengan filemnya yang akan datang, Aquaman and the Lost Kingdom.

Antara yang bermain di bibir peminat adalah keputusan studios Warner Bros. yang mahu memotong kesemua adegan yang melibatkan Heard dalam filem akan datang, dan khabar angin mengenai tempatnya yang akan diganti dengan pelakon lain.

Namun, jurucakap Heard menafikan semua spekulasi itu, dan berkata “khabar angin berterusan seperti ini berlaku sejak hari pertama — tidak tepat, tidak sensitif dan sedikit gila”. Dalam erti kata lain, jurucakap Heard mengatakan bahawa aktres itu masih kekal sebagai Mera dalam filem akan datang.

Walaupun wakil Heard menafikan segala khabar angin, peminat bagaimanapun dapat menilai situasi diantara pelakon itu dengan studio Warner Bros.

Semasa perbicaraan, Heard sendiri berkata, Warner Bros. tidak pasti untuk membawanya kembali sebagai Mera, dan bimbang dengan keserasiannya dengan Jason Momoa di skrin. Malah dia turut berkata, masa skrinnya juga dilaporkan telah dikurangkan sekitar 10 minit.

Dalam perbicaraan kes saman fitnah, Heard jelas sekali dianggap sebagai “orang jahat” setelah keputusan didedahkan para juri, jadi tidak mustahil pihak studio akan mematikan watak Mera atau menggantikan tempatnya dengan pelakon lain, agar keputusan mahkamah itu tidak menjejaskan prestasi box office Aquaman 2.

Selepas ditunda dari tarikh tayangan asal iaitu pada Disember 2022, Aquaman and the Lost Kingdom akan ditayangkan di pawagam pada 17 Mac 2023.


“Bad And Crazy” Catat Lonjakkan Rating Pada Episod Terakhir

Selepas memberikan aksi dan drama yang hebat kepada penonton, drama tvN Bad and Crazy akhirnya menamatkan siarannya malam semalam.

Menurut Nielsen Korea, episod terakhir drama aksi lakonan Lee Dong Wook dan Wi Ha Joon itu menyaksikan peningkatan jumlah penonton pada siri ‘finale’, dengan merekodkan rating 2.8 peratus, peningkatan sederhana berbanding rating yang dicatatkan pada episod sebelumnya.

Bagi penonton yang ingin mengulangi drama ini, atau baru kali menontonnya, anda boleh strim Bad and Crazy diperkhidmatan penstriman iQiyi.

Sementara itu, drama MBC Tracer merampas semula gelaran drama Jumaat-Sabtu yang paling ramai penonton, meneruskan persaingan sengit dengan drama SBS Through the Darkness, yang mana kedua-duanya bersiaran pada slot waktu yang sama.

Tracer memperoleh purata rating sebanyak 7.8 peratus untuk episod terbarunya, manakala Through the Darkness menyusuli di belakang dengan purata rating 7.5 peratus.


Hotel Transylvania 2 Official Trailer

Genre: Komedi / Animasi / Kekeluargaan

Pelakon: Adam Sandler, Andy Samberg, Selena Gomez, Kevin James, Fran Drescher, Steve Buscemi

Filem sekuel Hotel Transyvania 2 ini mengisahkan sekumpulan keluarga Vampire yang menjalankan perniagaan hotel. Segalanya mula berubah menjadi lebih baik di Hotel Transylvania apabila Dracula membenarkan manusia untuk turut tinggal di hotelnya itu.

Tetapi satu perkara yang membimbangkan Drac ialah cucunya Dennis yang tidak menunjukkan sebarang kuasa `vampire`. Apabila Mavis dan Johnny melawat ibu bapa Johnny, Drac meminta bantuan rakan-rakannya untuk menjadikan Dennis seorang `vampire` dan bukan hanya manusia biasa.

Keadaan menjadi kelam kabut apabila ayah Drac yang garang dan tegas, Vlad, tiba-tiba datang melawat.


WITCHERCON LINEUP ANNOUNCEMENT: Henry Cavill, Anya Chalotra, Freya Allan, and More!

Today, Netflix and CD Projekt Red released the show schedule for their upcoming global virtual fan event WitcherCon, the first ever multi-format event dedicated to The Witcher universe.

The full lineup includes a number of interactive panels, each of which also holds a host of exclusive surprises from The Witcher live action series and forthcoming anime feature, which fans won’t want to miss!

The event, hosted by Julia Hardy, will also be studded with special short-form content, giving never-before-seen insights to the production and creative processes behind the Witcher universe.

The schedule of panels is as follows:

The schedule of panels is as follows:

The Witcher Season 2: Deck of Destiny

The Witcher Season 2: Deck of Destiny

Panel Guests: Lauren Schmidt Hissrich, Anya Chalotra, Freya Allan, Mimî M Khayisa, Paul Bullion

Destinies collide when the cast and showrunner of Netflix’s The Witcher draw cards from an enigmatic deck of fan questions that will determine the path of the panel and the immediate fate of the guests. But these are no ordinary cards – prepare for surprise reveals, backstage insights, and a dash of chaos as our panelists take us through their journey of filming Season 2.

CD PROJEKT RED’s Memories from the Path: Stories Behind The Witcher Games

For over 13 years, the Witcher series of games has captured the imagination of gamers worldwide. Now, the developers behind the games discuss how they brought their immersive stories to life — before revisiting old memories, uncovering forgotten artifacts, and reminiscing about their favorite moments from the franchise

Panel Guests: Błażej Augustynek, Philipp Weber, Declan De Barra, Lauren Schmidt Hissrich

It’s a meeting of the Witcher masterminds as key creators of the Witcher games and The Witcher Netflix series team up to test their knowledge of the wider Witcher universe. In this pub quiz-style game, behind-the-scenes tidbits and spoilery sneak peeks are prized just as much as the correct answers.

CD PROJEKT RED’s The Witcher: Beyond Video Games

Panel Guests: Rafał Jaki, Bartosz Sztybor, Łukasz Woźniak

From detective noir to dark horror — all the way to the Old World and beyond, prepare to experience The Witcher’s expanded universe with the latest details on the upcoming comic books and board game inspired by the franchise!

Tales from the White Wolf: A Conversation with Henry Cavill, hosted by Josh Horowitz

To close out WitcherCon, fans will hear from Geralt of Rivia himself, Henry Cavill, who will sit down with moderator Josh Horowitz (MTV & Comedy Central host) for an in-depth conversation about fantasy, destiny, and the wider Witcher Universe. The White Wolf may even have a surprise or two in store…

Available on both Twitch and YouTube, WitcherCon will first air on 10 July at 1:00AM MYT // 9 July at 7:00PM CEST. Fans will be able to watch WitcherCon across two separate streams, with each one containing exclusive content. The second stream, which also airs on Twitch and YouTube, will begin at 9:00AM MYT on 10 July // 3:00AM CEST on 10 July.

// 3:00AM CEST on 10 July.

For more information on all things WitcherCon, including the full event schedule, please visit the official website: WitcherCon.com

Links to YouTube Channels: https://www.youtube.com/netflix
Links to Twitch Channels: https://www.twitch.tv/netflix


Sumpahan “Sadako” Kembali Menghantui Anda Pada Oktober Ini

Selepas menghasilkan filem Ringu dan Ringu 2 serta filem remake Hollywood The Ring Two, pengarah Hideo Nakata kembali menerusi filem terbarunya berjudul Sadako.

Filem seram dari Jepun ini mengisahkan tentang Mayu Akigawa adalah seorang kaunselor psikologi yang perlu menjaga seorang budak perempuan yang hilang ingatan. Budak perempuan misteri itu berada di bawah kawalan polis walaupun ramai yang tidak mengetahui sebabnya. Sementara itu, adik lelaki Mayu iaitu Kazuma merupakan seorang YouTuber yang cuba menghidupkan sumpahan Sadako.

Dibintangi pelakon seperti Himeka Himejima, Elaiza Ikeda dan Ren Kiriyama, Sadako bakal menemui penonton tempatan mulai 17 Oktober ini.

Filem Sadako dibawakan khas oleh TGV Pictures. Anda boleh saksikan trailer filem seram ini dipemain video dibawah.


Tommy Shelby Kembali Dalam Trailer Musim 6 “Peaky Blinders”

BBC telah melancarkan trailer Peaky Blinders Musim 6 yang menggoda musim terakhir siri drama jenayah British yang dicipta oleh Steven Knight.

Peaky Blinders ditetapkan di jalan-jalan Birmingham yang tidak mempunyai undang-undang ketika ia menjejaki evolusi Tommy Shelby (Cillian Murphy) dari ketua jenayah jalanan kepada ahli perniagaan dan ahli parlimen yang sah.

Tonton trailer Peaky Blinders Musim 6 dibawah:

Menyertai Cillian Murphy dalam finale yang akan datang adalah mendiang Helen McCrory sebagai Polly Gray, Paul Anderson sebagai Arthur Shelby, Sophie Rundle sebagai Ada Thorne, dan Finn Cole sebagai Michael Gray. Barisan pelakonnya juga merangkumi Anya Taylor-Joy sebagai Gina Gray, Brian Gleeson sebagai Jimmy McCavern, Neil Maskell sebagai Winston Churchill dan Sam Claflin sebagai Oswald Mosley.

Musim terakhir Peaky Blinders diarahkan oleh Anthony Byrne dari lakon layar yang ditulis oleh Steven Knight bersama Nick Goding, yang juga merupakan penerbit. Penerbit ekskutif adalah Caryn Mandabach, Steven Knight, Jamie Glazebrook, David Mason, Anthony Byrne, dan Cillian Murphy.

Lima musim pertama Peaky Blinders boleh di strim di Netflix.


Sangeeta Krishnasamy Teruja Bawa Watak Sebenar

Sangeeta Krishnasamy dan Cheryl Fernando, individu sebenar yang dilakokan olehnya

Pelakon Sangeeta Krishnasamy teruja apabila diberi peluang untuk menggalas watak seorang guru sekolah bernama, Cheryl Ann Fernando, iaitu guru Bahasa Inggeris dalam filem Melayu pertamanya berjudul “Adiwiraku”.

Menurut Sangeeta, dia pada mulanya tidak tahu langsung mengenai kisah pelajar Sekolah Menengah Kebangsaan Pinang Tunggal ini, tetapi selepas bertemu dengan pengarah dan penerbit mengenai jalan cerita ini, dia terus menerima tawaran berlakon.

“Apabila saya membaca skrip, saya berasa sangat terharu dan tersentuh dengan jalan cerita ini jadi saya terus bersetuju untuk terbabit dengan filem ini.”
“Saya juga merasakan diri saya sangat bertuah apabila mendapat peluang untuk bawa watak sebenar yang masih lagi hidup,” katanya yang ditemui pada majlis pratonton filem “Adiwiraku” di mmCineplexes.

Sangeeta turut mendedahkan yang dia pada mulanya berasa sedikit bimbang apabila mendapat dia akan berlakon dengan pelajar sekolah yang sebenar dan bukan pelakon, yang mana dia takut dirinya tidak mampu membawa watak itu seperti guru sebenar mereka, tetapi semua itu meleset kerana dia dilayan seperti dalam sebuah keluarga.

Antara babak lakonan Sangeeta sebagai Cikgu Cheryl dalam filem Adiwiraku

Pelakon yang popular di kalangan penonton Tamil ini juga memberitahu dia cepat serasi dan hubungannya dengan pelajar menjadi semakin rapat selepas hari pertama penggambaran bermula.

Dalam pada itu, bercerita lanjut mengenai filem “Adiwiraku”, Sangeeta tidak dapat menyembunyikan rasa terkejutnya dengan keadaan pelajar-pelajar di sana yang mana kita sebelum ini tidak menjangkakan ia masih wujud.

“Saya sendiri tidak tahu di mana SMK Pinang Tunggal di Sungai Petani. Apabila saya mula mengenali pelajar dan tahu mengenai cerita mereka yang mana ada di kalangan mereka pelajar miskin, mempunyai banyak masalah dan malah ada yang terpaksa tanggung keluarga di usia muda, ia membuatkan ‘mata terbuka’ untuk saya.”

Filem terbitan Sol Pictures Sdn Bhd ini bakal menemui penonton bermula 9 Mac ini.

Sementara itu, dalam perkembangan terbarunya, Sangeeta bakal muncul dengan filem Melayu keduanya yang berjudul “Jebat” tidak lama lagi.


Filem Jenayah Korea Selatan “The Policeman’s Lineage” Akan Ditayangkan Di Pawagam 20 Januari Ini

Filem jenayah Korea Selatan The Policeman’s Lineage, lakonan Cho Jin-woong dan Choi Woo-shik, akan ditayangkan di pawagam tempatan pada 20 Januari ini. Filem terbaru ini dibawakan khas oleh GSC Movies.

Park Gang-Yoon ialah ketua pasukan penyiasat yang menangani jenayah berat. Pasukannya mempunyai rekod tangkapan yang tiada tandingan. Park Gang-Yoon mengutamakan membuat penahanan. Untuk itu, dia tidak kisah menggunakan kaedah haram untuk mendapatkan maklumat.

Choi Min-Jae ialah seorang pegawai polis baru. Dia seorang yang berprinsip. Untuk mendapatkan dokumen rahsia tentang mendiang bapanya, dia menerima misi untuk memantau Park Gang-Yoon dan mengumpul maklumat mengenai urusan rasuahnya. Dia kemudian menyertai pasukan Park Gang-Yoon.

Berdasarkan novel Jepun Blood of the Policeman karya Joh Sasaki, filem ini diarahkan oleh Lee Kyoo-man dan turut dibintangi Park Hee-soon, Park Myung-hoon, Kwon Yul dan ramai lagi.


Avengers: Endgame Adalah ‘Filem Terakhir Avengers’, Kata Kevin Feige

Avengers: Endgame membawa Infinity Saga ke penutup yang cukup epik, sambil meletakkan asas dan cerita baharu untuk masa depan Marvel Cinematic Universe.

Walaupun Endgame telah menutup satu bab penting dalam francais MCU, secara umumnya ramai mengandaikan bahawa ‘Avengers 5’ akan membuka barisan baru pasukan adiwira yang digelar ‘Earth’s Mightiest Heroes.’

Namun begitu, Avengers tidak lagi berada dalam perancangan terbaru Marvel Studious.

Dalam episod terbaru Marvel Studios Assembled (via Comicbookmovie), presiden Marvel Studios Kevin Feige mempunyai beberapa pekara yang sangat menarik untuk diperkatakan tentang masa depan MCU.

“Marvel Studios dan Marvel Cinematic Universe kini melepasi ulang tahun kesepuluh mereka dan dengan tayangan filem Avengers terakhir, kami akhirnya telah menyiapkan 22 filem Infinity Saga,” kata bos Marvel Studios itu dalam segmen temubual.

Secara literalnya, Feige telah memaklumkan kepada peminat bahawa Avengers: Endgame adalah yang terakhir buat ‘Avengers,’ dan Marvel Studios telah menutup pintu pada salah satu francais yang paling menguntungkan sepanjang zaman.

Kini, pasukan adiwira manakah yang akan menggantikan Avengers masih lagi dilihat. Marvel memiliki banyak pasukan adiwira, dan kesemuanya ditunjukkan dalam komik mereka.

Dengan beberapa pengenalan watak baru yang terdiri dari remaja, tidak mustahil ‘Young Avengers’ akan menjadi taruhan, atau mungkin juga, pasukan yang dikenali sebagai Illuminati – berdasarkan trailer Doctor Strange in the Multiverse of Madness – akan menggantikan Avengers bagi melindungi dunia dari ancaman luar, sepertimana yang dilakukan pasukan adiwira terdahulu.


Review Filem: Prey (2022)

AMARAN SPOILER Tidak dinafikan, francais Predator merupakan antara francais aksi yang menarik untuk diikuti walaupun filem-filem era modennya sedikit bermasalah jika hendak dibandingkan dengan filem klasik Predator tahun 1987. Prey sebaliknya cuba mengelak dari mengulangi kesilapan yang sama dengan menyampaikan idea yang lebih segar, tetapi dalam masa yang sama, mengekalkan acuan ‘Predator’ seperti filem asalnya.  Konsep utama filem ini tidak jauh...

Review Filem: Prey (2022)

AMARAN SPOILER
Tidak dinafikan, francais Predator merupakan antara francais aksi yang menarik untuk diikuti walaupun filem-filem era modennya sedikit bermasalah jika hendak dibandingkan dengan filem klasik Predator tahun 1987. Prey sebaliknya cuba mengelak dari mengulangi kesilapan yang sama dengan menyampaikan idea yang lebih segar, tetapi dalam masa yang sama, mengekalkan acuan ‘Predator’ seperti filem asalnya.
Konsep utama filem ini tidak jauh beza dengan filem-filem Predator sebelumnya, dimana pemangsa makhluk asing yang sangat berkembang datang ke Bumi hanya untuk memburu makhluk paling ganas di planet ini.
Berlatarkan abad ke-17 dan suku asli Amerika Comanche, Prey tidak hanya memaparkan perseteruan muktamat diantara manusia dan pemangsa makhluk asing, tetapi ia juga menunjukkan bagaimana kepintaran dan keazaman manusia mampu mengatasi kekuatan dan kemajuan teknologi yang dimiliki pemangsa makhluk asing.

Watak Naru, yang dilakonkan oleh Amber Midthunder, adalah seorang gadis Comanche yang mengimpikan untuk menjadi seorang pahlawan dalam puaknya. Seperti filem-filem seksis tipikal, Naru seringkali dipinggirkan dan dipandang rendah oleh pahlawan-pahlawan lelaki, walaupun dia menunjukan kualiti untuk menjadi seorang pahlawan.
Kisah Naru ini memberikan sedikit kesegaran dalam francais Predator kerana ia bukan hanya memaparkan kelangsungan hidup proantagonis ketika menentang pemangsa makhluk asing, tetapi juga keazamannya dalam membuktikan dia juga layak untuk menjadi seorang pahlawan tanpa mengira jantina.
Perkembangan watak Naru sangat menarik untuk diikuti, dari seorang gadis yang memburu secara sendirian, sehinggalah dia menjadi satu-satunya harapan untuk melindungi puaknya. Wataknya ibarat seperti Ellen Ripley, dari francais Alien, dimana dia akhirnya bersendirian, mengatur rancangan dan memulakan pemburuan untuk membalas dendam dan menghapuskan terus makhluk asing yang menakutkan.

Selain daripada kualiti watak dan prestasi hebat Amber Midthunder, kekuatan filem juga ini terletak pada urutan babak-babak aksinya. Pengarah 10 Cloverfield Lane, Dan Trachtenberg tahu apa yang dimahukan peminat. Jadi, dia memberikan adegan-adegan aksi yang sangat ganas dan mengerikan.
Trachtenberg juga sangat bijak dalam mencipta debaran sebelum kemunculan penuh pemangsa makhluk asing itu, dengan secara perlahan-lahan menggoda kehadirannya, membangkitkan misteri sebelum melepaskan keganasannya yang cukup mengelikan.
Secara keseluruhannya, Prey berjaya mencipta identitinya sendiri tanpa meminggirkan nada filem asal dan mengelakkan dari menjadi satu lagi produk ulangan yang membosankan – terima kasih kepada lakonan Amber Midthunder yang cukup hebat dengan jalan cerita yang berkembang dan urutan aksi yang sangat mendebarkan.
Walaupun ditayangkan sepenuhnya di perkhidmatan streaming, kualiti Prey sememangnya tidak dapat disangkal lagi dan telah memberi sinar kepada francais yang sedia lemah.
Prey kini boleh di strim di perkhidmatan streaming Disney+ Hotstar.

                   Rating Kakimuvee

3.5/5


Disney Sahkan, Tarikh Tayangan MULAN Kekal Julai Ini

Filem ‘live action’ Mulan sepatutnya menemui penonton pada 26 Mac ini, tetapi pandemik COVID-19 telah memaksa Disney untuk menukar perancangan mereka, dan filem adaptasi animasi klasik itu telah ditukar ke tarikh 24 Julai 2020.

Namun, melihat pandemik yang melanda global masih belum reda, peminat tertanya-tanya adakah akan berlaku lagi perubahan terhadap tarikh tayangan Mulan.

Ketika ditemubual CNBC baru-baru ini, CEO Disney, Bob Chapek mengesahkan tiada perubahan tarikh untuk filem tersebut setakat ini. Namun, beliau menjelaskan bahawa mereka akan menilai situasi dari masa ke semasa, dimana pihak studio akan mengambil satu filem untuk menilai keadaan semasa.

Diadaptasi dari filem animasi berjudul sama yang diterbitkan Disney pada 1998, Mulan berdasarkan legenda masyarakat China iaitu Hua Mulan, dimana dia menyamar sebagai seorang lelaki bagi menggantikan tempat ayahnya yang sudah tua – untuk berkhidmat dalam pasukan tentera China dan membawa penghormatan kepada keluarganya.

Dibintangi Yifei Liu yang memainkan peranan utama sebagai Hua Mulan, dia akan dibantu beberapa pelakon lain antaranya Gong Li, Donnie Yen, Jet Li, Jason Scott Lee, Yoson An, Jimmy Wong, Doua Moua, Ron Yuan, Utkarsh Ambudkar, Xana Tang, dan Chum Ehelepola.

Lakonlayar ditulis oleh Elizabeth Martin, Lauren Hynek, Rick Jaffa dan Amanda Silver, dan diterbitkan Walt Disney Pictures.


Pelakon-Pelakon Yang Memperolehi AS$20 Juta Untuk Satu Filem

TAHUKAH anda berapa bayaran yang diterima oleh para pelakon di Hollywood? Jika menjadi Aktor atau Aktress di sana, sudah pasti anda akan menjadi jutawan dalam sekelip mata. Tidak hairanlah ramai rakyat Amerika berlumba-lumba untuk menjadi pelakon. Dibawah disenaraikan beberapa Aktor dan Aktres yang menerima bayaran yang cukup lumayan untuk setiap filem lakonan mereka. Jika rakyat Malaysia menjadi pelakon disana, gerenti satu filem dia boleh bersara dari dunia lakonan.

Jennifer Lawrence memperolehi sekitar AS$10 juta untuk The Hunger Games: Catching Fire, tetapi khabar angin menyatakan yang beliau akan menerima AS$15 juta untuk filemnya yang seterusnya.

Angelina Jolie memperolehi lebih AS$15 juta untuk filem terbarunya Maleficent tetapi sumber-sumber Hollywood memberitahu yang dia akan memperolehi AS$20 juta untuk sambungan filem spy Salt yang akan memulakan pengambaran tidak lama lagi.

The Rock ataupun Dwayne Johnson untuk kini memperolehi pendapatan sehingga AS$15 juta untuk satu filem. Dia dibayar AS$15 juta untuk filem aksi terbaru Hercules dan San Andreas. Sebelum ini dia hanya memperolehi bayaran yang tidak seberapa untuk muncul dalam filem terbaru Furious 7.

Pelakon utama American Sniper, Bradley Cooper juga kini tersenarai sebagai pelakon dengan bayaran sebanyak AS$15 juta sehingga AS$20 juta untuk satu filem. Bayaran paling tinggi yang pernah diperolehinya ialah AS$15 juta untuk filem ketiga Hangover.

Menurut edisi terbaru majalah The Hollywood Reporter, Downey akan memperolehi pendapatan sebanyak AS$20juta untuk setiap filem Iron Man yang dilakonkan oleh beliau termasuk watak Iron Man dalam filem – filem Avengers yang akan datang

Matt Damon menerima bayaran sebanyak AS$20 juta untuk filem Jason Bourn dan akam memperolehi jumlah yang sama untuk francais filem Jason Bourne yang seterusnya.

Pelakon dengan bayaran termahal setakat ini adalah milik DiCaprio, yang menerima AS$25 juta untuk peranannya dalam The Wolf of Wall Street.

Bullock berada di senarai teratas sebagai pelakon wanita paling mahal di Hollywood buat masa ini dengan memperolehi AS$70 juta untuk filem Gravity sahaja. Jumlah itu termasuk bayaran bonus dan bayaran pendahuluan sebanyak AS$20 juta. Selebihnya dia memperolehi 20 peratus untuk setiap keuntungan yang diperolehi menerusi jualan tiket.

Aktor – aktor lain yang turut menerima bayaran sebanyak AS20juta untuk setiap filem yang mereka lakokan ialah Ben Affleck yang bakal membawa watak Batman dalam Filem Superman vs Batman, Denzel Washington dan Channing Tatum,tetapi nilai Tatum boleh menjunam ekoran kegagalan filem terbarunya Jupiter Ascending di Box Office.


Robert Pattinson & Elizabeth Debicki Bintangi Filem Arahan Christopher Nolan

Bekas pelakon Twilight Saga, Robert Pattinson dilaporkan akan membintangi filem terbaru arahan pengarah terkenal Christopher Nolan. Filem yang diterbitkan studio Warner Bros. Pictures itu turut dibintangi pelakon wanita, Elizabeth Debicki dan juga pelakon filem BlacKkKlansman, John David Washington.

Setakat ini, filem terbaru Christopher Nolan itu masih belum mempunyai tajuk manakala plot dan karakter yang bakal dibawa pelakon-pelakon tersebut masih belum diketahui.

Skrip yang ditulis sendiri oleh Nolan telahpun siap dan kini sedang memasuki fasa pembikinan. Pihak studio juga telah menetapkan tarikh filem tersebut iaitu pada 17 Julai 2020.

Christopher Nolan sering menghasilkan filem-filem yang sangat berkualiti. Kali terakhir pengarah tersebut menghasilkan karyanya adalah pada tahun 2017 menerusi filem Dunkirk. Filem yang berlatarbelakangkan Perang Dunia Kedua itu berjaya meraih $526 juta dolar seluruh dunia serta mencalon pengarah tersebut dalam anugerah Oscar.


[VIDEO] Adam McKay Puji Kemahiran ‘Improv’ Ariana Grande Dalam “Don’t Look Up”

Filem terbaru Adam McKay, Don’t Look Up, menampilkan banyak ‘cameo’ selebriti, salah satunya adalah penampilan Ariana Grande, yang telah memukau pengarah dengan kemahiran improvisasinya.

Bercakap kepada Netflix semasa video belakang tabir untuk filem yang baru dikeluarkan itu, McKay mengesahkan bahawa Grande telah melakukan banyak penambahbaikan di set penggambaran, termasuklah semasa persembahan lagu di penghujung filem.

“Ariana Grande semestinya telah membuat improvisasi,” ujar McKay dalam video di sebalik tabir.

“Malah, improvisasi terbaiknya adalah ketika dia menyanyikan lagu itu buat kali pertama. Dia adalah orang yang menambah semua perkara tentang, ‘kita semua akan mati, hentikan berita kotor itu.’ Itu adalah riffingnya pada trek awal baris melodi, dan kali kedua saya mendengarnya.. saya seperti, ‘Oh, itu akan dimasukkan dalam filem.'”

“Dan itu mungkin salah satu momen kegemaran saya dalam filem itu, di mana anda mempunyai hampir kesemua bintang pop terkenal di dunia, menyanyi dengan indah lagu ‘kita semua akan mati.’ Setiap kali saya melihatnya, ia hanya percanggahan kognitif kelakar dengannya. Jadi, Ariana Grande pasti boleh berimprovisasi.”

Dibintangi pelakon bintang seperti Leonardo DiCaprio dan Jennifer Lawrence, Don’t Look Up menceritakan tentang Kate Dibiasky (Jennifer Lawrence), pelajar jurusan astronomi dan profesornya Dr. Randall Mindy (Leonardo DiCaprio) membuat penemuan mengejutkan tentang komet yang mengorbit dalam sistem suria. Masalahnya – ia berada di laluan perlanggaran langsung dengan Bumi. Masalah lain? Tiada siapa yang benar-benar mengambil berat. Ternyata memberi amaran kepada manusia tentang pembunuh planet sebesar Gunung Everest adalah fakta yang menyusahkan untuk dilayari.

Dengan bantuan Dr. Oglethorpe (Rob Morgan), Kate dan Randall memulakan lawatan media yang membawa mereka dari pejabat Presiden Orlean (Meryl Streep) yang tidak ambil kisah, anaknya dan Ketua Turus yang tidak bersemangat, Jason (Jonah Hill), ke gelombang udara The Daily Rip, rancangan waktu pagi yang dihoskan oleh Brie (Cate Blanchett) dan Jack (Tyler Perry).

Dengan hanya tinggal enam bulan lagi sebelum komet akan menghentam Bumi, mereka menguruskan kitaran berita 24 jam dan cuba menarik perhatian orang ramai yang terobsesi di media sosial sebelum ianya terlambat – apa yang diperlukan untuk membuat dunia melihat ketas?!

Dont’t Look Up diitulis dan diarahkan oleh pemenang Anugerah Academy, Adam McKay (The Big Short), dan turut dibintangi Mark Rylance, Ron Perlman, Timothée Chalamet, Ariana Grande, Scott Mescudi (aka Kid Cudi), Himesh Patel, Melanie Lynskey, Michael Chiklis dan Tomer Sisley.


“Pretty Guardian Sailor Moon Eternal The Movie Part 1 & 2” Akan Ditayangkan Di Netflix

Netflix telah mengumumkan secara rasmi bahawa filem anime Pretty Guardian Sailor Moon Eternal The Movie akan ditayangkan di platform penstriman tersebut mulai 3 Jun 2021. Filem ini akan tersedia di seluruh dunia di luar Jepun dan merupakan ansuran terbaru dari siri gadis ajaib yang diminati raami, serta menjadi rancangan televisyen hit pada tahun 90-an setelah mendapat kejayaan di majalah manga Kodansha “Nakayosi.”

Kedua-dua Bahagian 1 dan Bahagian 2 Pretty Guardian Sailor Moon Eternal The Movie berdasarkan pada adegan “Dream Arc” dalam manga asli. Cerita ini berkisar pada perkembangan Sailor Guardians ketika mereka mula menjadi dewasa seperti gadis remaja dan Sailor Guardians. Menurut Netflix, filem ini juga akan menampilkan “cinta pertama Chibi-Usa dan Helios.”

“Kami telah lama berharap untuk membawakan ‘Pretty Guardian Sailor Moon Eternal The Movie’ kepada semua penonton di seluruh dunia selepas dirilis awal di Jepun pada Januari dan Februari 2021,” Kata Fumio Osano, Ketua Pengarang Kodansha, Pasukan Pembangunan IP Komik.

“Hari ini, kami gembira dapat membawakan filem-filem ini kepada peminat kami melalui Netflix. Di tengah-tengah masa-masa yang mencabar ini, adalah keseronokan terbesar bagi penonton untuk merasakan keberanian dan harapan dengan menonton kisah ini mengenai cinta dan keadilan.

Tonton trailer Pretty Guardian Sailor Moon Eternal The Movie Part 1 and Part 2 dibawah.


Tonton Klip Filem Sicario: Day of the Soldado Yang Mendebarkan

Sony telah melancarkan sebuah klip video yang diambil dari filem terbaru mereka, Sicario: Day of the Soldado. Dalam video tersebut, ia menunjukkan pasukan yang diketuai oleh Matt Graver (Josh Brolin) melakukan operasi menculik Isabela Reyes, anak kepada ketua gangster, Carlos Reyes. Anda boleh tonton video klip tersebut dibawah.

icario: Day of the Soldado, mengisahkan ejen CIA, Matt Graver (lakonan Josh Brolin) dan rakannya Alej andro (Benicio Del Toro) kembali bersatu bagi menghapuskan memerangi penyeludupan dadah di sempadan US dan Mexico. Kini mereka berhadapan dengan misi yang lebih hebat apabila Kartel dadah cuba menyeludup masuk pengganas ke negara US.

Selain Josh Brolin dan Benicio Del Toro, filem ini juga dibintangi Isabela Moner (Transformers: The Last Knight), Jeffrey Donovan (Burn Notice, Fargo), Manuel Garcia-Rulfo (The Magnificent Seven, Murder on the Orient Express), dan Catherine Keener (Get Out, The 40-Year-Old Virgin). Emily Blunt tidak kembali dalam filem ini walaupun sekadar watak cameo kerana kisahnya telah tamat dalam filem pertama.

Sicario 2: Soldado diarahkan oleh pengarah Itali, Stefano Sollima dan ditulis oleh Taylor Sheridan. Filem sekuel ini dijadualkan menemui penonton pada 29 Jun 2018


“Mr. Queen” & “Love (Ft. Marriage And Divorce)” Terus Bersaing, “Homemade Love Story” Catat Peningkatan Rating

Mr. Queen dan Love (ft. Marriage and Divorce) meneruskan persaingan rating untuk drama hari minggu!.

Pada 7 Februari, drama popular tvN Mr. Queen terus menguasai kedudukan pertama dalam slot waktunya disemua saluran, termasuklah rangkaian siaran awam.

Menurut Nielsen Korea (via Soompi), episod terbaru draam tersebut mencatatkan purata rating sebanyak 14.8 peratus dan kemuncaknya sebanyak 17.7 peratus, sedikit peningkatan berbanding episod sebelumnya.

Walaupun disaing hebat drama Mr. Queen, penilaian penonton untuk drama TV Chosun, Love (ft. Marriage and Divorce) – yang disiarkan dalam slot masa yang sama – tetap kukuh.

Episod terbaru drama tersebut telah mencatatkan purata rating sebanyak 8.1 peratus, sedikit penurunan berbanding episod sebelumnya, yang berjaya memecahkan rating tertinggi yang pernah dicatatkan dalam sejarah rangkaian TV Chosun.

Akhir sekali di KBS 2TV, drama Homemade Love Story menikmati peningkatan penilaian penonton untuk episod terbarunya, yang mana ia mencatatkan purata skor sebanyak 31.4 peratus dan 32.8 peratus untuk dua bahagiannya.

Love (ft. Marriage and Divorce) boleh ditonton dilaman penstriman Netflix.


Sony Pictures Rancak Berkempen Untuk Menyenaraikan Baby Driver Ke Anugerah Oscar

Sony Pictures kini sedang rancak berkempen untuk menyenaraikan filem terbaik mereka tahun ini, Baby Driver ke pencalonan Oscar akan datang. Pihak Sony dilaporkan telah menghantar 11 pencalonan kategori untuk festival Anugerah Oscar termasuklah untuk kategori Filem Terbaik dan Pengarah Terbaik.

Filem Baby Driver telah menerima kritikan positif dari pengkritik filem dan juga peminat – malah peminat juga memuji gaya filem yang cukup menarik dan soundtrack yang cukup rancak.

Pengarahnya, Edgar Wright yang juga pengarah filem Shaun of the Dead, Scott Pilgrim vs The World dan Hot Fuzz sememangnya seorang pengarah yang sangat-sangat kreatif, dan bijak meng’synchronize’kan rentak lagu dan aksi-aksi dalam filem-filem arahannya.

Selain daripada pencalonan untuk kategori Best Pictures dan Best Director, Sony juga turut berkempen untuk menyenaraikan Baby Driver dalam beberapa kategori antaranya, Best Film Editing, Best Cinematography, Best Sound Editing, Best Sound Mixing, dan juga Best Visual Effects.

Baby Driver yang ditayangkan pada Jun yang lalu telah berjaya mengutip $226.9 juta dolar berbanding modal pembikinan filem sebanyak $34 juta. Rottentomatoes telah memberi rating sebanyak 93% untuk filem ini manakala IMDb telah memberi rating sebanyak 7.8/10.

Kepada yang pernah menonton filem lakonan Ansel Elgort dan Lily James ini, adakah anda rasa filem ini layak bertanding dalam Anugerah Oscar akan datang?


5 Filem Paling Popular Di Malaysia Bagi Bulan September

Bulan September lalu menyaksikan banyak filem-filem blockbuster telah mula menerjah panggung, bersesuaian dengan cuti sekolah di mana waktu sebegitu digunakan ibu bapa untuk meluangkan masa dengan anak-anak.

Menerusi analisis dari Google Trends, berikut adalah senarai 5 filem paling popular di Malaysia pada waktu tersebut bagi melihat filem mana yang paling mendapat perhatian penonton.

Hasilnya adalah seperti berikut. Jumlah peratusan carian Google disertakan dalam kurungan:

5) Hotel Transylvania 2 (9.17 peratus)

5) Hotel Transylvania 2 (9.17 peratus)

Faktor cuti sekolah nampaknya membantu filem ini menjadi trending. Sebuah filem animasi 3D arahan Genndy Tartakovsky, Hotel Transylvania 2 adalah sekuel kepada filem Hotel Transylvania yang diterbitkan pada 2012. Mengisahkan Dracula yang mula berasa khuatir apabila melihat cucunya, Dennis yang masih belum menunjukkan ciri-ciri sebagai Pontianak sejati. Keadaan makin rumit apabila, Vlad bapa kepada Dracula muncul dan mengetahui keadaan di Transylvania tidak lagi seperti dahulu.

4) Attack On Titan (14.68 peratus)

4) Attack On Titan (14.68 peratus)

Sebuah filem adapatasi animasi dan manga terkenal Jepun, Shingeki no Kyojin. Filem ini pastinya menarik perhatian di Internet kerana peminat kepada siri ini mahu melihat sejauh mana kehebatan filem live action untuk dibandingkan dengan manga dan anime. Attack On Titan mengisahkan kembara tiga sahabat iaitu Eren, Mikasa dan Armin menentang gergasi misteri yang telah menyerang dan merosakkan bandar tempat tinggal mereka.

3) The Transporter Refueled (18.35 peratus)

Merupakan sekuel ketiga kepada siri filem Transporter. The Transporter Refueled bagaimanapun menampilkan Ed Skrein sebagai Frank Martin, menggantikan pemegang watak sebelum ini iaitu Jason Statham. Populariti filem Transporter sebelum ini menyebabkan peminat tidak sabar menantikan aksi seterusnya dari Frank Martin. Namun ada yang kecewa kerana lakonan Ed Skrein dikhabarkan gagal menyaingi lakonan hebat Statham sebelum ini.

2) Maze Runner: The Scorch Trials (19.27 peratus)

Juga dikenali sebagai The Maze Runner 2, filem kembara remaja ini kembali sebagai sekuel kepada filem pertama yang diterbitkan pada tahun 2014. Rata-rata peminat filem ini adalah dari golongan gadis-gadis muda yang ke panggung semata-mata ingin menyaksikan watak-watak utama filem ini seperti Thomas, Minho dan Newt.

Filem Polis Evo bukan sahaja telah mendominasi carta dari segi kutipan tiket malah melalui analisis Google Trends, filem arahan Ghaz Abu Bakar ini turut berada di tangga teratas untuk filem paling trending. Populariti Polis Evo turut dibantu dengan sokongan penonton di laman sosial yang kebanyakannya memuji aksi dan jalan cerita filem ini. Aksi hebat dari gandingan dua watak utamanya lakonan Shaheizy Sam dan Zizan Razak turut menarik perhatian. Filem Polis Evo juga adalah satu-satunya filem tempatan yang berada dalam senarai ini.

Begitulah senarai top 5 filem paling trending untuk bulan September. Anda semua sudah menonton Polis Evo? Jika belum marilah ramai-ramai kita ke panggung untuk menonton filem aksi ini.


James Gunn ‘Merajuk’ Dengan Kecaman Segelintir Peminat DC

James Gunn telah mengeluarkan kenyataan bagi menangani kebimbangan peminat mengenai hala tuju DC Universe selepas pengunduran Henry Cavill sebagai Superman. Kenyataan itu juga turut menyentuh isu kecaman atas talian yang diterimanya bersama Peter Safran.

“Salah satu pekara yang saya & Peter sedar semasa kami mengambil alih tugas sebagai ketua DC Studios ialah sebilangan orang dalam talian yang boleh menjadi, kecoh & tidak baik.” ujarnya dalam kenyataan tersebut.

“Pilihan kami untuk DCU adalah berdasarkan pekara yang kami percaya terbaik untuk cerita dan watak DC yang telah wujud selama hampir 85 tahun. Mungkin pilihan ini bagus, mungkin tidak, tetapi ia dibuat dengan hati yang ikhlas, integriti dan sentiasa dengan cerita yang difikirkan,” jelas Gunn mengenai hala tuju DCU.

Gunn juga menyentuh isu mengenai kecaman dan digelar dengan pekara yang tidak baik oleh peminat.

“Tiada siapa yang suka diganggu dan digelar dengan nama yang tidak baik – tetapi, terus terang, kami telah melalui pekara yang lebih teruk. Jeritan yang tidak sopan tidak pernah menjejaskan tindakan kami.”

“Kami sedar akan ada tempoh pergolakkan apabila kami menyertai dunia ini, & kami tahu kadangkala perlu membuat pilihan yang sukar, terutamanya berikutan sifat berpecah-belah yang telah wujud sebelum [kehadiran] kami. Tetapi, ini tidak memberi kesan kepada kami, berbanding tugas kami sebagai artis & penjaga dalam membantu mencipta masa depan yang luas & indah untuk DC.”

Kebanyakkan masa depan DCU masih lagi misteri. Gunn baru-baru ini hanya mengumumkan beberapa keputusan mengejut yang dilihat seperti mahu menghapuskan segala jejak DCEU yang sebelum ini berpaksikan ‘Snyderverse’.

Antara keputusan besar ia pengunduran Henry Cavill sebagai Superman, dan pembatalan Wonder Woman 3. Selain itu juga, terdapat laporan yang mengatakan cameo Superman dan Wonder Woman turut dibuang dari filem The Flash yang akan datang, dan Jason Momoa mungkin tidak lagi menjadi Aquaman.

Apapun, kita nantikan perancangan 10 tahun DCU yang akan dibentangkan James Gunn dan Peter Safran di masa hadapan.


Trailer Resident Evil: Kejahatan Telah Berkembang Dalam Siri Seram Terbaru Netflix

Netflix telah melancarkan teaser trailer pertama untuk siri seram terbaru Resident Evil, yang akan tersedia untuk penstriman pada 14 Julai ini.

Teaser tersebut memberikan pandangan pertama kepada kita tentang watak utama Billie dan Jade Wesker, yang nampaknya menjadi subjek eksperimen bapa mereka untuk Umbrella Corporation. Ia juga mengusik garis masa berselang-seli yang akan ditunjukkan dalam siri ini serta sorotan Kota London pasca apokaliptik.

Anda boleh tonton teaser tersebut dibawah:

“Berlatarkan tahun 2036, 14 tahun selepas virus maut menyebabkan kiamat global, Jade Wesker berjuang untuk terus hidup dalam dunia yang ditakluki oleh makhluk yang dijangkiti dan gila yang dahagakan darah,” menurut sinopsis.

“Dalam pembunuhan beramai-ramai ini, Jade dihantui oleh masa lalunya di New Raccoon City, disebabkan hubungan mengerikan antara bapanya dengan Umbrella Corporation, tetapi kebanyakannya oleh apa yang berlaku kepada kakaknya, Billie.”

Siri aksi langsung Resident Evil diketuai penerbit eksekutif Supernatural, Andrew Dabb, yang berkhidmat sebagai penulis, penerbit eksekutif dan ‘showrunner’. Ia dilaporkan akan ditetapkan antara dua garis masa yang menampilkan protagonis yang sama. Bintang John Wick, Lance Reddick memainkan peranan sebagai Albert Wesker, ketua penjahat Umbrella Corporation.

Pelakon lain terdiri daripada Ella Balinska (Charlie’s Angels), Adeline Rudolph (Chilling Adventures of Sabrina), Tamara Smart (A Babysitter’s Guide to Monster Hunting), Siena Agudong (No Good Nick) dan Paola Nuñez (Bad Boys for Life) serta Ahad Raza Mir, Connor Gossatti dan Turlough Convery.

A Babysitter’s Guide to Monster Hunting

Siri lapan episod ini juga turut ditulis dan diterbitkan oleh Mary Leah Sutton, dengan Robert Kulzer dan Oliver Berben, mewakili Constantin Film, sebagai penerbit eksekutif.


“Ejen Ali The Movie”, Filem animasi Malaysia yang paling dinanti-nanti bakal ditayangkan di pawagam!

Primeworks Studios dan Wau Animation hari ini mengumumkan tayangan serentak EJEN ALI THE MOVIE di seluruh pawagam Malaysia, Singapura dan Brunei mulai 28 November 2019. EJEN ALI THE MOVIE merupakan filem pertama siri animasi popular TV Ejen Ali yang sudah bersiaran selama dua musim, diangkat dari kaca TV ke layar perak atas sambutan hebat penonton.

dan Brunei mulai 28 November 2019.

EJEN ALI kini menjadi salah satu daripada jenama animasi popular Asia yang telah berjaya meraih lebih dari 2 juta penonton di TV3 serta mempunyai lebih dari 1.4 juta pengikut di laman rasmi YouTube. Sejak tayangan pertama siri Ejen Ali di Malaysia pada tahun 2016, animasi ini telah meraih minat stesen media antarabangsa dan berjaya menembusi siaran di lebih 50 buah negara, termasuk di rangkaian Disney Asia, Nickelodeon India, MNCTV Indonesia dan AlMajeed TV di serantau Timur Tengah dan Afrika Utara.

EJEN ALI THE MOVIE mengisahkan tentang Ali, budak berusia 12 tahun yang telah direkrut menjadi perisik bagi sebuah agensi perisikan, dikenali sebagai Meta Advance Tactical Agency (MATA) yang berperanan untuk melindungi kota futuristik Cyberaya daripada ancaman luar. Konflik mula timbul apabila Ali mendapat tahu bahawa dia bukanlah satu-satunya ejen yang boleh mengawal gajet istimewa (IRIS – Infinity Retinal Intelligence System). Gajet tersebut telah diubahsuai menjadi IRIS Neo, gajet yang boleh dikawal serta digunakan oleh ejen-ejen lain. Inovasi baru ini dipersoalkan oleh Ali apabila dia merasa terpinggir dan kedudukannya sebagai ejen istimewa MATA tergugat. Pada saat itu, dia didatangi oleh individu misteri yang mendakwa mengetahui akan kisah silamnya. Maka bermulalah pengembaraan baharu Ejen Ali demi membongkar kebenaran walaupun kesetiaannya terhadap MATA bakal teruji.

Bercakap pada sidang media EJEN ALI THE MOVIE, Datuk Ahmad Izham Omar selaku Ketua Pegawai Eksekutif Primeworks Studios berkata, “Tahun 2019 adalah tahun di mana animasi tempatan mendominasi carta industri perfileman negara. Tahniah diucapkan kepada Wau Animation di atas karya hebat dan sumbangan mereka yang sekaligus berjaya membawa industri perfileman Malaysia ke peringkat yang lebih tinggi. Kami juga berharap agar peminat dan pencinta filem akan ke pawagam untuk menyokong filem Ejen Ali yang bakal ditayangkan pada musim cuti sekolah yang akan datang.”

, Datuk Ahmad Izham Omar selaku Ketua

Usamah Zaid Yasin, Ketua Pegawai Eksekutif Wau Animation, berkata, “Kami sangat menghargai sokongan padu yang diberikan oleh peminat tegar Ejen Ali yang sentiasa memberi semangat dan mendorong kami untuk mencapai penanda aras yang tinggi bagi filem ini. Kami juga berharap agar segala usaha serta keringat yang dicurahkan dalam penghasilan filem ini dapat menjangkaui harapan peminat tegar animasi Ejen Ali.

Single pertama runut bunyi bagi EJEN ALI THE MOVIE ‘Bukalah Matamu’ nyanyian Aisyah Aziz bersama penyanyi rap muda, Bunga yang telah dilancarkan pada 20 September 2019 lalu telah mendapat tempat di semua platform siaran digital tempatan. Lirik video yang dihasilkan dan dimuatnaik di YouTube juga mendapat mendapat sambutan hangat dan berjaya mencecah 700,000 tontonan sehingga ke hari ini. Lagu tema kedua yang bertajuk “Kita Jaga Kita” nyanyian artis hip-hop tersohor, Altimet bergandingan bersama Cuurley dan Malik Abdullah bakal dilancarkan di semua platform digital mulai 25 Oktober 2019, diikuti dengan lirik video yang akan dipertontonkan di saluran YouTube Ejen Ali pada jam 12 tengah hari. Di samping itu, skor muzik untuk filem ini telah mendapat sentuhan hebat daripada Azri Yunus dan Hakim Kamal, mereka merupakan individu yang terawal menjadi tulang belakang dalam pembikinan siri animasi Ejen Ali.

Primeworks Studios dan Wau Animation juga turut mengumumkan kolaborasi bersama rakan penaja untuk Filem EJEN ALI THE MOVIE. Tenaga Nasional Berhad merupakan penaja utama filem, disertai oleh Mydin dan Pediasure berganding bahu bagi menjayakan kempen pemasaran bersama. Tarikh siri jelajah dan ramah mesra bersama Ejen Ali juga bakal diumumkan tidak lama lagi, peminat berpeluang bertemu dengan maskot Ejen Ali dan Ejen Alicia disamping berpeluang memenangi pelbagai hadiah eksklusif.

Produk-produk jenama terbaru Ejen Ali turut diperkenalkan seiring dengan pelancaran filem EJEN ALI THE MOVIE. Mandian kanak-kanak Carrie BacBuster, peralatan Back-To-School yang diperbaharui, alat-alat permainan, makanan ringan dan sebagainya adalah antara produk yang dikeluarkan. Produk- produk ini akan dipasarkan di beberapa pusat membeli-belah seperti, Mydin, Parkson, AEON dan lain- lain.

EJEN ALI THE MOVIE dikuasakan oleh Tenaga Nasional Berhad, bakal melancarkan misinya di pawagam seluruh Malaysia, Singapura dan Brunei mulai 28 November 2019.


Review Filem: Malbatt Misi Bakara (2023)

AMARAN SPOILER!!! Saya meletakkan satu jangkaan yang cukup tinggi terhadap filem yang bernilai RM20 juta arahan Adrian Teh, Malbatt: Misi Bakara. Namun apa yang saya dapat, adalah sebuah filem aksi ‘mediocre’ yang tidak jauh beza dengan kualiti filem aksi tempatan.  Mengambil kisah penting yang pernah berlaku dalam sejarah Angkatan Tentera Malaysia adalah satu bonus buat...

AMARAN SPOILER!!!
Saya meletakkan satu jangkaan yang cukup tinggi terhadap filem yang bernilai RM20 juta arahan Adrian Teh, Malbatt: Misi Bakara. Namun apa yang saya dapat, adalah sebuah filem aksi ‘mediocre’ yang tidak jauh beza dengan kualiti filem aksi tempatan.
Mengambil kisah penting yang pernah berlaku dalam sejarah Angkatan Tentera Malaysia adalah satu bonus buat pengarah Adrian Teh dalam mengukuhkan lagi reputasinya sebagai pembikin filem perang tempatan. Misi Bakara bukanlah kisah biasa yang diceritakan Adrian kepada penonton, sebaliknya ia memberi gambaran sebenar tentang pengorbanan pasukan Malbatt, atau lebih tepat lagi, anggota 19 Rejimen Askar Melayu DiRaja (RAMD) Mekanis dalam usaha mereka membantu mengeluarkan anggota tentera AS yang terperangkap di Bakara Market semasa pertempuran Mogadishu pada 3 hingga 4 Oktober 1993.
Jika Black Hawk Down memberikan sudut pandangan tentera AS semasa pertempuran tersebut, Malbatt: Misi Bakara pula memaparkan kisah di pihak tentera AS.

Saya tidaklah berharap filem arahan Adrian ini setara dengan filem pemenang anugerah Black Hawk Down, tetapi sekurang-kurangnya ia memberikan sebuah filem yang boleh diingati sampai bila-bila, seperti mana filem Sarjan Hassan, Bukit Kepong atau setidak-tidaknya, filem arahannya, Paskal.
Tetapi menonton Malbatt: Misi Bakara penuh dengan kejanggalan terutamanya pada skrip dan beberapa adegan yang boleh dianggap sangat tipikal dalam industri filem tempatan. Walaupun dibarisi pelakon-pelakon handalan, terdapat kekurangan yang sangat ketara pada dialog, terutamanya yang melibatkan ungkapan-ungkapan taktikal yang tidak begitu menggambarkan suasan tegang yang dihadapi oleh watak, serta seolah-oleh seperti membaca nota di hadapan mereka.
Tidak mahu membandingkan dengan Black Hawk Down, tetapi anda akan dapat melihat perbezaan mereka dengan pelakon-pelakon ‘mat salleh’ yang menyarung seragam tentera AS dalam filem ini. Lihat betapa tegangnya mereka semasa berkomunikasi ketika dalam bertempur dan bandingkan dengan pelakon-pelakon tempatan. Saya tidaklah kata sepanjang filem dialog mereka ‘kayu’ semata-mata.
Ada juga beberapa bahagian yang saya rasakan dialog mereka sangat tulen, bersesuai dengan reputasi mereka. Mungkin kerana bahagian tersebut, mereka dibenarkan untuk ‘improv’ tanpa mengubah suai frasa taktikal yang digunakan anggota tentera sebenar.

Saya sangat berpuas hati pada bahagian kedua filem, iaitu semasa mereka menerima misi dan mula memasuki lokasi pertempuran. Walaupun dari segi latarbelakang dan kesan khas tidak begitu hebat seperti filem-filem Hollywood, Adrian berjaya memberikan satu pertempuran besar yang sangat lama dan mendebarkan kepada penonton.
Cuma dari segi perspektif Malaysia, saya merasakan ia tidak begitu menyeluruh kerana apa yang baca dari peristiwa sebenar, seperti yang dikatakan oleh veteran Somalia, berbeza dari apa yang ditunjukkan dalam filem ini. Mungkin Adrian hanya menumpukan fokus pada beberapa watak penting seperti watak lakonan Hairul Azreen dan Shaheizy Sam.
Bercakap soal pembawakan watak, mungkin ada yang tidak bersetuju, watak lakonan Hairul Azreen pada saya paling menyerlah, tenang tapi tegas, mengingatkan saya pada watak dalam filem Black Hawk Down, Danny McKnight lakonan Tom Sizemore.
Modal RM20 juta tidak menjamin rekabentuk produksi yang hebat, tetapi janganlah sampai membuatkan penonton menepuk dahi. Penghujung filem sangat mengecewakan dengan penggunana kesan penjanaan komputer yang terlampau berlebihan.
Malah, latarbelakangnya juga tampak sangat kosong, hanya melihat beberapa anggota tentera berlari kehulu-kehilir tanpa tujuan. Saya tidak pasti kenapa Adrian mengabaikan bahagian ini, tetapi bahagian tersebut sudah cukup membangkitkan bualan dikalangan penonton.
Beberapa persoalan yang bermain difikiran saya sebaik sahaja filem ini memasuki kredit. Kenapa watak-watak dalam filem ini tidak menggunakan individu sebenar, dan kenapa memasukkan ‘filler’ pasukan tentera menyelamatkan tebusan dalam sebuah filem yang dikatakan ‘berdasarkan’ kisah benar?
Dan, yang paling saya kurang gemar, seperti yang katakan di awal perenggan, iaitu babak tipikal, adalah babak dua anggota tentera yang cuba memikat wartawan asing. Ini memberikan satu gambaran yang tidak elok, sedangkan Black Hawk Down menunjukkan babak yang cukup menusuk hati dimana seorang isteri tidak sempat menjawab panggilan telefon suaminya, yang pada ketika itu sedang bersedia untuk menjalankan misi.
Jika Adrian tidak memasukkan beberapa adegan yang tidak relevan dengan filem ini, saya percaya, Malbatt: Misi Bakara jauh lebih baik dengan perspektif Malaysia yang luas tentang pertempuran di Bakara Market.

Secara keseluruhan Malbatt: Misi Bakara adalah filem yang sangat bagus bagi mereka yang ingin melihat pertempuran Mogadishu dari persepektif Malaysia. Ia tidak begitu bombastik seperti Black Hawk Down, tetapi sekurang-kurangnya memberikan sedikit perasaan bangga kepada diri kita sendiri selepas kecewa dengan sikap produksi Hollywood yang mengabaikan penggorbanan tentera Malaysia, sebaliknya memaparkan keberanian Pakistan dalam menyelamatkan tentera AS.
Sedangkan fakta sebenar, Pakistan lebih awal cabut lari atas alasan mereka tidak membawa alat penglihatan Malam. Cuma, bagi saya filem ini bukanlah filem perang terbaik tempatan dan bukanlah filem terbaik Adrian Teh. Tetapi saya tetapi tabik hormat’ kepada Adrian, para pelakon, krew filem dan pihak yang terlibat dalam pembikinan Malbatt: Misi Bakara kerana mengangkat satu peristiwa dunia yang sangat penting ke layar perak, dari perspektif kita, adalah satu tugas yang sukar dan cukup berat.

                   Rating Kakimuvee

3.5/5


Deadpool 2 Review

Terlampau banyak ‘comic reference’ dan ‘movie reference’ sehinggakan saya terfikir adakah karakter Deadpool berada didalam jalurmasa X-Men ataupun tidak. Bagaimanapun ia tidak menghalang untuk mengatakan bahawa Deadpool 2 masih lagi mengekalkan identitinya sebagai sebuah filem adiwira yang penuh dengan keganasan dan gelak ketawa.

Walaupun bertukar pengarah dari Tim Miller kepada David Leitch, hasil kerja kreatif Ryan Reynolds bersama-sama Rhett Reese dan Paul Wernick, filem kali ini tampak lebih mantap dengan aksi-aksi sangat menarik dan memukau. Nyata pemilihan bekas pengarah bersama filem John Wick sebagai sutradara Deadpool 2 nyata tidak sia-sia. David Leitch telah memerah kesemua pengalamannya dalam dunia ‘stuntman’ dan penglibatannya dalam filem-filem aksi untuk hasilkan sebuah filem adiwira yang kita mahukan, iaitu Deadpool.

Jika filem pertama lebih kepada menceritakan ‘origin’ Deadpool, filem kali ini kita menyaksikan perubahan personaliti yang ada pada Wade Wilson aka Deadpool. Ditetapkan masa selepas dua tahun dari filem pertama, Deadpool 2 menyaksikan misi antihero berkenaan untuk menyelamatkan seorang remaja mutant yang diburu seorang mutant dari masa hadapan iaitu Cable. Dalam masa yang sama, Deadpool juga mengalami tekanan perasaan selepas berlaku kejadian tragis yang berlaku dalam hidupnya. Bergelut dengan tekanan perasaan yang dihadapinya, Deadpool dengan bantuan rakan-rakan X-Force perlu menyelamatkan remaja mutant terbabit dari dibunuh oleh Cable.

Bagi saya, Deadpool 2 bukanlah seperti filem-filem adiwira yang lain seperti The Avengers, Dark Night, X-Men atau sebagainya. Plot filemnya bagi saya agak ‘cacar marba’ manakala skrip pula banyak menuturkan rujukan komik serta filem seperti filem Avengers dan Justice League. Jika hendak dibandingkan dengan filem pertama, saya berpendapat filem pertama lebih tersusun berbanding filem kedua ini. Sebab itu dalam filem kali ini, Wade Wilson banyak menuturkan ayat ‘Well, that’s just lazy writing”, mengambarkan Deadpool 2 tidak menitikberatkan jalan ceritanya.

Bagaimanapun, tempo filem yang agak laju dan diselitkan dengan aksi-aksi menarik serta komedi yang cukup mengelikan hati sudah cukup untuk membuatkan penonton melupakan plot filem yang sangat berserabut itu. David Leitch serta barisan penulis skrip tahu, Deadpool tidak memerlukan jalan cerita yang tersusun dan merumitkan seperti filem-filem adiwira yang lain. Apa yang diperlukan hanyalah ‘merasuah’ mata penonton dengan aksi yang cukup padu serta komedi yang menjadi. Terus-terang saya katakan, saya cukup terhibur dengan aksi-aksi yang banyak ditonjolkan dalam filem ini, malah Deadpool 2 membuatkan saya tidak berhenti ketawa melihat komedi dan mendengar dialog-dialog yang kelakar yang dituturkan oleh Deadpool terutamanya yang melibatkan filem-filem terkenal.

Dari segi perwatakan, Deadpool masih mengelakkan identitinya sebagai seorang antihero yang bermulut ‘becok’, cuma kali ini ia sukar dibendung. Ryan Reynolds memberikan lakonan yang sangat bersahaja dengan dialog-dialog kelakar yang keluar dari mulutnya, prestasinya kekal “A” dimata saya. Manakala prestasi Josh Brolin sebagai Cable dalam filem ini agak ‘kureng’ sedikit berbanding penampilannya sebagai Thanos dalam filem Avengers: Infinity War. ‘Screen time’ beliau sebagai Cable tidak diberikan begitu banyak dalam filem ini, dan karakternya hanya mula menonjol dipenghujung filem. Mungkin kita dapat melihat lebih banyak personaliti dan karakteristik Cable dalam filem X-Force atau Deadpool akan datang. Tetapi yang paling mencuri perhatian saya dalam filem ini adalah watak Domino lakonan Zazie Beetz. Agak tipikal sebenarnya melihat adiwira memiliki kelebihan untuk terbang, boleh mengeluarkan tenaga, kebolehan menyembuh dan sebagainya. Tetapi watak Domino memang sangat unik, dia memiliki kelebihan ‘tuah’ manakala lawannya akan sentiasa bernasib malang. Ia membuatkan saya terfikir adakah Domino merupakan mutant yang paling berkuasa? Apapun, babak-babak yang melibatkan watak Domino terutamanya babak aksi sememangnya sangat menghiburkan. Saya harap watak ini dikekalkan dalam filem-filem Deadpool atau X-Force akan datang.

Walaupun Deadpool 2 padat dengan aksi dan komedi, terdapat bahagian teknikal filem ini yang agak menjengkelkan. Kesan khas atau CGI Deadpool 2 tidak ubah seperti filem-filem Marvel Cinematic Universe, kelakar dan sangat ketara ‘kemurahan’ kesan khasnya. Tetapi babak yang melibatkan kesan fizikal sememangnya sangat padu. Seperti yang saya katakan diperenggan atas, pemilihan David Leitch sebagai pengarah sememang tidak sia-sia kerana pengarah tersebut pasti banyak menitikberatkan kesan-kesan fizikal dalam babak yang melibatkan aksi berlawan. Lagu latar juga boleh dikatakan sedap untuk didengari, populariti lagu 80an yang kerap digunapakai dalam filem masakini turut digunakan Deadpool 2 sebagai lagu latar mereka, cuma mereka ‘improvise’ sedikit dengan menyelitkan masuk musik-musik ‘dubstep’, kelakar sebenarnya kerana Cable tidak sukar mendengar musik Dubstep.

Secara keseluruhannya, Deadpool 2 adalah filem adiwira yang sangat menghiburkan walaupun jalan ceritanya tidak sehebat filem-filem adiwira yang lain. Aksinya begitu memukau, komedinya cukup kelakar dan Deadpool 2 masih memberikan sebuah filem adiwira seperti yang kita mahukan. Oh ya! Jika ada yang berkata filem ini tidak sesuai untuk keluarga, anda sebenarnya silap, Deadpool adalah filem keluarga bak kata Deadpool dipenghujung filem. Tak percaya? tonton filem ini dipawagam


THE ZONE: Survival Mission, Rancangan Varieti Korea Baharu Akan Tiba Pada Disney+ Hotstar Day

8 September ini, duduk, berehat dan mulakan hujung minggu anda dengan sambutan Hari Hotstar Disney+ yang istimewa. Menampilkan pelbagai pengalaman peminat global dan tayangan perdana kandungan.

Hari Hotstar Disney+ ini, peminat juga dijemput untuk menikmati THE ZONE: Survival Mission – sebuah rancangan varieti Korea baharu yang menarik dibintangi oleh Yu Jaeseok, Lee Kwangsoo dan Kwon Yuri.

Menampilkan lapan episod yang kelakar, THE ZONE: Survival Mission menetapkan tiga hosnya sebagai wakil umat manusia sebelum melemparkan mereka ke dalam lapan situasi yang tidak dijangka di mana mereka akan dicabar untuk bertahan selama empat jam dan tidak berputus asa, untuk menyelesaikan setiap misi.

Meletakkan hos dengan zombi, lopak gam melekit, teka-teki dan situasi lain, penonton akan mendapati diri mereka ketawa terbahak-bahak apabila Jaeseok, Kwangsoo dan Yuri bergelut untuk bekerjasama dan mencari penyelesaian kepada situasi tidak munasabah yang mereka hadapi.

Dicipta oleh Studio Gaon, dan diarahkan oleh Cho Hyojin dan Kim Dongjin, THE ZONE: Survival Mission ialah format rancangan K-variety serba baharu yang memerlukan hos bergantung antara satu sama lain tanpa campur tangan atau bantuan luar.

Menampilkan tiga hos yang digemari di peringkat antarabangsa dan pencipta asal serta krew siri Running Man yang popular secara meluas, THE ZONE: Survival Mission ialah acara yang mesti ditonton pada Disney+ Hotstar Day ini.

Strim THE ZONE: Survival Mission pada hari Disney+ Hotstar ini – 8 September – hanya di Disney+ Hotstar.


Venom: Let There Be Carnage Ditunda… Sekali Lagi

Sony sekali lagi menunda tarikh tayangan Venom: Let There Be Carnage.

Selepas ditunda beberapa kali disebabkan pandemik Covid-19, studio Sony Pictures membuat keputusan untuk menukar tarikh tayangan filem kedua Venom itu dari 24 September ke 15 Oktober 2021. Tarikh baru itu menyaksikan Venom: Let There Be Carnage akan berentap dengan filem Halloween Kills dan The Last Duel.

Tom Hardy kembali meneruskan peranannya sebagai Eddie Brock bersama Michelle Williams sebagai Anne Weying. Watak penjahat utama Cletus Kasady aka Carnage, telah diperkenalkan dalam filem pertama Venom menerusi babak kredit. Calon Oscar, Naomie Harris turut menyertai barisan pelakon dengan memainkan watak Shriek, sekutu kepada Carnage.

Filem sekuel ini diarahkan oleh Andy Serkis dari lakon layar yang ditulis oleh Kelly Marcel, berdasarkan cerita olhe Hardy dan Marcel. Penerbit terdiri daripada Hardy, Marcel, Avi Arad, Matt Tolmach, Amy Pascal dan Hutch Parker.


Festival Filem Jepun (JFF 2020 PLUS ONE) Ditunda Hingga Penghujung Januari

Festival Filem Jepun, JFF 2020 PLUS ONE yang akan berlangsung di Golden Screen Cinema (GSC) akan ditangguhkan sehingga penghujung Januari berikutan pelanjutan Perintah Kawalan Pergerakan Bersyarat (CMCO) di beberapa negeri.

Edisi ke-17 acara tahunan festival filem ini telah ditunda sejak Oktober yang lalu berikutan peningkatan jumlah kes COVID-19. Butiran lanjut akan diumumkan tidak lama lagi, dan peminat filem Jepun boleh mendapatkan maklumat umum mengenai JFF 2020 PLUS ONE di jfkl.org.my/events/jff-2020 dan gsc.com.my

Berikut adalah tarikh tayangan baru JFF 2020 PLUS ONE (terbuka kepada orang awam dengan pembelian tiket).

KLANG VALLEY (28 January – 3 February 2021)

GSC Mid Valley
GSC 1 Utama
GSC NU Sentral

Penang & Johor Bahru (4 – 7 February 2021)

GSC Gurney Plaza
GSC Paradigm Mall JB

Kuching & Kota Kinabalu (25 – 28 February 2021)

GSC CityONE Megamall
GSC Suria Sabah

Tiket yang dijual dengan harga RM9.50 dan boleh dibeli dua hari sebelum tayangan disetiap lokasi terpilih melalui GSC Box Office, GSC Ticketing Kiosk, GSC e-payment di gsc.com.my atau di applikasi GSC Mobile.

Anda boleh klik pautan ini untuk melihat senarai filem yang akan ditayangkan di JFF 2020 PLUS ONE.


Filem Badang Akan Ditayangkan Di India

Semasa berucap di malam gala tayangan filem Badang di mmCineplexes eCurve semalam, pengarahnya Profesor Dato’ Dr A. Razak Mohaideen mendedahkan, filem arahannya itu telah mendapat perhatian pengedar filem di India dan akan akan dialih ke lima bahasa di India untuk tayangan di seluruh negara di sana.

Menurut pengarah itu lagi, semasa tayangan perdana di UiTM baru-baru ini, pengedar-pengedar filem di India yang turut hadir pada waktu itu menyatakan minat untuk membawa filem Badang ke India, namun ia masih diperingkat perbincangan.

“Filem ini mendapat perhatian pengedar filem dari India selepas mereka menonton filem ini buat kali pertama ketika tayangan di UiTM baru-baru ini. Ketika ini kami masih lagi dalam proses perbincangan dan sekiranya berjaya, filem ini akan dialih suara ke lima bahasa berbeza di India,”

Selain India, Indonesia turut menjadi lokasi pilihan tayangan filem Badang, dan mereka kini sedang dalam proses perbincangan dengan pengedar filem disana.

Walaubagaimanapun, pengarah Profesor Dato’ Dr A. Razak Mohaideen mengakui agak sukar untuk filem Malaysia menembusi pasaran di Indonesia, namun beliau optimis yang ia akan direalisasikan

Filem Badang bakal menemui penonton pada 15 Februari ini


Demi Paskal, Hairul Azreen Sanggup Menahan Kesakitan Akibat Jari Patah

Pelakon Hairul Azreen sanggup menahan kesakitan selama hampir dua minggu ketika penggambaran filem Paskal akibat patah tulang jari pada tangan kanannya. Aktor tersebut berkata, dia merahsiakan tentang kecederaan yang dialaminya kerana enggan menyusahkan ramai pihak termasuk produksi.

“Tulang saya patah! pada 9 Mac lalu, saya shooting filem Paskal dalam keadaan cedera, produksi dan pengarah suruh saya rehat tapi saya tidak mahu. Sampailah 27 Mac saya rasa tangan makin teruk dan saya ambil keputusan untuk buat pembedahan. Hari ini bedah esok saya sudah boleh berlakon balik, doktor dan produksi hanya geleng kepala,”

Hairul mendedahkan perkara itu di laman sosial Instagramnya malam Isnin.

Tulang saya patah !!! 9/3/2018 ramai yang tak tahu, saya shooting filem Paskal dgn keadaan injured, production & director @adrianteh19 suruh saya rest tp saya cakap #TheBestNeverRest ??sampai la 27march saya rasa tangan ni makin teruk & saya ambil keputusan utk operation , hari ini operation esok saya ckp saya dah boleh belakon balik , doctor & production geleng kepala,? (esok juga saya start shooting) so saya mmg tak rest ,team @tldm_rasmi semua ckp saya Piaw, Selama ni saya tak post cerita saya patah, sebab takut shooting ini di tangguhkan & tak nak susahkan orang ramai now dah balik KL so baki tinggal shooting di Morocco / Turkey je ,so banyak action stunt dah habis, Apa yg saya sampaikan , ini adalah kenangan sy shooting @paskal_themovie dan first time patah tulang seumur hidup sy, Lepas habis filem ni saya nak REST bawa family holiday #TheBestNeedSomeRest lepas sesuatu usaha dikecapi?
A post shared by  HAIRUL AZREEN IDRIS (@hairulazreen) on Apr 30, 2018 at 5:57am PDT

Apr 30, 2018 at 5:57am PDT

Suami kepada aktres Hanis Zalikha ini berkata, dia tidak mahu disebabkan kecederaan itu, penggambaran filem tersebut ditangguhkan.

“Selama ni saya tak post cerita saya patah, sebab takut shooting ini ditangguhkan dan tak nak susahkan orang ramai. Sekarang sudah balik Kuala Lumpur dan penggambaran hanya tinggal di Morocco dan Turki sahaja,” katanya.

Hairul berkata, ia juga menjadi pengalaman pertama dalam hidupnya mengalami kecederaan patah tulang.

Filem khas Pasukan Khas Laut (Paskal), Tentera Laut Diraja Malaysia (TLDM) itu diarahkan oleh Adrian Tan menjalani penggambaran di Lumut, Perak; Semporna, Sabah dan Mahgribi pada bulan depan.

Paskal turut menampilkan pelakon seperti Ammar Alfian, Henley Hii, Taufiq Hanafi, Gambit Saifullah, Hafizul Kamal, Theebaan G dan Jasmine Suraya Chin.


Anime Jepun Pasca Apokaliptik ‘Tengoku Daimakyo’ Akan Tersedia Untuk Penstriman Di Disney+ Hotstar Pada April Ini.

Pada 1 April, adaptasi anime yang sangat dinanti-nantikan bagi siri manga yang memenangi anugerah Tengoku Daimakyo (“Heavenly Delusion”) akan membuat debut di Disney+ Hotstar.

Berdasarkan siri nama yang sama oleh Masakazu Ishiguro, Tengoku Daimakyo memulakan cerita di kota Tokyo yang telah musnah, 15 tahun selepas dunia dilanda bencana yang belum pernah terjadi sebelumnya.

Dengan hanya tinggal gugusan tamadun yang kecil dan terpencil, Kiruko, terkejut menerima permintaan misteri yang memintanya “membawa anak ini ke Syurga” sebelum utusan tiba-tiba meninggal dunia. Dengan tiada maklumat untuk pergi, Kiruko dan Maru, memulakan perjalanan untuk mencari “Syurga”, sambil cuba mengelak “Hiruko” – makhluk aneh yang memburu umat manusia yang masih yang masih hidup.

Dibintangi oleh Gen Sato (Dr Stone: New World, Hoshi no Samidare) sebagai Maru; Sayaka Senbongi (Bocchi the Rock!, Extreme Hearts) sebagai Kiruko; dan Hibiku Yamamura (Buddy Daddies, Akiba Meido Sensou) sebagai Tokio, Tengoku Daimakyo dihasilkan oleh Production I.G., pasukan di sebalik siri Psycho-Pass dan Ghost In The Shell, ditulis oleh Makoto Fukami (Black Rock Shooter: Dawn Fall) dan diarahkan oleh Hirotaka Mori.

Dr Stone: New World, Hoshi no Samidare

Jangan lupa strim Tengoku Daimakyo dari 1 April di Disney+ Hotstar.


“Flower Of Evil” & “When I Was The Most Beautiful” Catat Rekod Peribadi

Dua drama Rabu-Khamis mencatat rekod peribadi rating penonton.

Menurut Nielsen Korea, drama MBC, When I Was The Most Beautiful merekodkan rating purata sebanyak 2.6 peratus dan 3.5 peratus. Peningkatan dari rating 2.8 peratus dan 3.0 peratu yang dicatatkan pada minggu lalu, sekaligus mencipta rekod peribadi drama tersebut.

When I Was The Most Beautiful

Drama tvN, Flower of Evil kembali menemui penonton selepas tidak ditayangkan pada Khamis yang lalu. Episod terbaru mencatatkan rating penonton sebanyak 4.7 peratus, peningkatan dari episod sebelumnya.

When i Was the Most Beautiful menceritakan kisah cinta yang memilukan tentang dua saudara lelaki yang mencintai wanita yang sama Oh Ye Ji (Im Soo Hyang), seorang seniman seramik yang mengimpikan kehidupan biasa. Ji Soo memainkan peranan sebagai Seo Hwan, seorang pereka seni bina yang jatuh cinta pada Oh Ye Ji pada pandangan pertama, sementara Ha Seok Jin sebagai Seo Jin, pemandu rali yang tidak akan berhenti untuk mendapatkan apa yang dia mahukan.

When i Was the Most Beautiful

Flowers of Evil berkisarkan tentang Cha Ji-Won (Moon Chae-Won) yang merupakan seorang detektif dan dia sudah mendirikan rumahtangga selama 14 tahun bersama Baek Hee-Sung (Lee Jun-Ki) sehingga mereka mempunyai seorang anak perempuan. Baek Hee-Sung nampak seperti ayah dan suami yang bertanggungjawab, tetapi dia mempunyai masa silam yang kejam di mana dia dulunya merupakan seorang pembunuh bersiri.

Baek Hee-Sung menyembunyikan masa silamnya dan hidup menggunakan identiti penyamaran, dia berjaya memperdayakan isterinya. Cha Ji-Won mengetahui tipu dayanya dan memburu “masa silam” suaminya.


Im Se Mi Disahkan Membintangi Drama Balas Dendam “Wonderful World”

Im Se Mi disahkan menyertai Cha Eun Woo dan Kim Nam Joo dalam drama akan datang Wonderful World.

Wonderful World adalah drama thriller emosi tentang Eun Soo Hyun, seorang wanita yang membalas dendam selepas kehilangan tragis anak lelakinya. Apabila pelakunya berjaya mengelak daripada hukuman melalui sistem undang-undang, dia memutuskan untuk mengejar keadilan sendiri.

Awal bulan Mei yang lalu, Kim Nam Joo telah disahkan memainkan watak utama wanita Eun Soo Hyun, seorang profesor dan penulis psikologi yang berjaya dan terkenal tetapi menjadi putus asa selepas kehilangan anak lelakinya.

Beberapa hari kemudian, Cha Eun Woo juga telah disahkan membintangi drama itu dengan memainkan peranan sebagai Kwon Sun Yool, seorang pelajar perubatan yang tercicir yang menjalani kehidupan yang sukar selepas kehilangan ibu bapanya.

Pada 8 Jun, agensi Im Se Mi, Noon Company secara rasmi mengumumkan bahawa Im Se Mi akan membintangi Wonderful World sebagai Han Yu Ri, Ketua Pegawai Eksekutif sebuah kedai butik yang seperti adik perempuan sebenar Eun Soo Hyun. Han Yu Ri juga menganggap nyawa ibu Soo Hyun dan Soo Hyun sebagai lebih berharga daripada nyawanya sendiri.

Im Se Mi, telah mempamerkan kemahiran lakonannya yang stabil dalam pelbagai projek termasuk I’ll Go to You When the Weather is Nice dan drama sci-fi TVING Duty After School, dan turut membintangi bersama Cha Eun Woo dalam drama popular True Beauty pada tahun 2020.

I’ll Go to You When the Weather is Nice


[TRAILER] ONCE UPON A TIME IN HONG KONG, Filem Aksi Jenayah Hong Kong Akan Ditayangkan Dipawagam 29 April Ini

Kepada peminat–peminat filem Hong Kong, jangan lupa saksikan filem aksi jenayah Once Upon a Time in Hong Kong mulai 29 April ini. Terima kasih kepada Lotus Five Star yang membawa masuk filem ini ke pasaran tempatan.

Once Upon a Time in Hong Kong

Pada awal tahun 70-an di Hong Kong, rasuah berleluasa seperti biasa. Sarjan detektif Lak Chui (Francis Ng) berpakat dengan Cripple Ho (Tony Leung Ka-fai), raja dunia bawah tanah, dan menjana berbilion-bilion dolar melalui rasuah. Peguam Hank Chan (Louis Koo) sangat membenci rasuah, dan percaya pekara tersebut akan membuatkan orang awam tidak memperjuangkan hak mereka sendiri.

Nasibnya berubah ketika bertemu dengan Nash Pak (Lam Ka Tung). Nash mengagumi integriti Hank dan mengundangnya untuk menyertai ICAC. Pertarungan antara yang benar dan yang jahat telah bermula.

Once Upon a Time in Hong Kong diarahkan oleh Wong Jing da Woody Hui, dan dibintang pelakon seperti Louis Koo, Tony Leung, Francis Ng, dan Gordon Lam. Anda boleh tonton trailer filem terbaru ini dibawah.

Once Upon a Time in Hong Kong


Filem Romantik Korea “Josee” Boleh Ditonton Di Platform Streaming IQIYI Malaysia

Filem romantik Korea lakonan Han Ji Min dan Nam Joo Hyuk Josee kini boleh ditonton di platform streaming IQIYI Malaysia bermula 5 Februari yang lalu.

Josee adalah remake dari filem Jepun yang diterbitkan pada 2004 berjudul Josee, the Tiger and the Fish, yang mana ia telah mendapat pujian penonton di Korea.

Josee, the Tiger and the Fish,

Dalam versi 2004, Josee sering kalli keluar melihat dunia dengan kereta sorong yang ditolak oleh neneknya. Segalanya mulai berubah apabila dia bertemu dan jatuh cinta dengan Tsuneo, seorang pelajar kolej.

Versi Korea yang diarahkan oleh Kim Jong Kwan akan mengikuti kisah Josee (Han Ji Min) dan Young Suk (Nam Joo Hyuk) ketika mereka bertemu dan memulakan kisah paling indah dalam hidup mereka.

Klik pautan https://www.iq.com/play/10818unqfk8 untuk menonton filem romantik Josee di IQIYI.

Tonton drama-drama menarik di aplikasi iQIYI atau www.iQ.com. iQIYI kini sedang membuat promosi dengan langganan serendah RM1.90 sahaja untuk pengguna baru. Muat turun aplikasi iQYI Malaysia secara percuma di https://go.onelink.me/4Hx2


5 Types of Monsters You’ll Find in K-Dramas

K-dramas are great at captivating audiences with their one-of-a-kind love stories, unbelievably romantic moments, and let’s not forget the second lead characters that almost always steal the spotlight! But let’s be real, there are times where we crave something different such as adrenaline-pumping shows that are action-packed and filled with monsters.

If you’re looking for a show of the latter genre, we’ve got you covered. We have 5 types of Korean monsters here on Netflix that are ready to shake the very ground you stand on. From zombies to soul-eating monsters, these shows prove that K-dramas offer more than just love stories.

Sweet Home, a new thriller series from Netflix, introduced a host of monsters that are both unique and intimidating to its viewers. In this series, humans are turned into monsters that reflect their deepest desire and the remaining population must find a way to fight for survival while battling to keep their humanity intact.

Psst: Did we also tell you we have new art posters for Sweet Home created by the one and only BAKI? Click HERE now.

created by the one and only BAKI? Click

Evil soul-eating spirits: The Uncanny Counter

The Uncanny Counter is one of the hottest series right now thanks to its plot and exciting fight scenes. The series follows a group of restaurant workers who are also evil soul hunters who call themselves the ‘Counter’. With different extraordinary abilities, this group of friends must ensure that the evil spirits are destroyed before they kill and consume the souls of the humans they possess.

Jelly-like monsters: The School Nurse Files

Just like Sweet Home, the monsters in The School Nurse Files are also based on human desires. However, the monsters you’ll see in this series are far from monstrous! These monsters come in a jelly-like form and can only be seen by the school nurse, Ahm Eun Young (Jong Yu-mi). Together with Hong In-pyo, the Mandarin teacher, The School Nurse Files sees the two battle to save their school from these dangerous monsters.

Set in the era of Joseon, Kingdom hooks us in with its storyline about a mysterious plague that was quickly spreading far and wide in a corrupted government where its subjects were struggling with poverty and hunger. Unknownst to many, the people that were killed by the plague quickly transformed into dangerous zombies. You will tremble with fear when witnessing a group of zombies chasing their victims through your screen. Want to see more of Korean zombies? Check out #Alive,  starring Park Shin-hye and Yoo Ah-in.

Not all monsters come with frightening physical appearances. There are despicable murderers that lurk amongst the living such as Yoon Jong-woo (Yim Si Wan) in Strangers from Hell. Jong-woo, moved to a cheap apartment building not knowing that the place is inhabited by many cold-blooded murderers. This young man’s life begins to take an unexpected turn when his tragedies are a staple of his real-life nightmares.

Which monster do you think you would like to take on? Catch all these shows now on Netflix


Sony Mahu Emma Stone Sebagai Spider-Gwen, Anya Taylor-Joy Dikaitkan Dengan Black Cat

Khabar angin yang agak menarik dari dunia sinematik Marvel Sony, tetapi ini hanyalah sekadar ‘rumors’ yang diambil dari beberapa sumber.

Menurut laporan Comicbookmovie, dua nama besar Hollywood dikatakan sedang diintai Sony Pictures untuk membawa watak penting dalam filem-filem buku komik terbaru mereka.

Dalam laporan tersebut, laman Giant Freakin Robot dan pengguna Reddit @MyTimeToShineH mendakwa bahawa bintang The Queen’s Gambit Anya Taylor-Joy disenarai pendek oleh Sony untuk memainkan watak Felicia Hardy/Black Cat dalam Spider-Man Universe. Bagaimanapun dakwaan mereka masih boleh dianggap khabar angin walaupun Sony kini sedang membangunkan filem solo Black Cat.

Setakat ini, tidak banyak butiran mengenai filem Black Cat baik dari segi pelakon dan plot. Namun, tidak dinafikan Taylor-Joy adalah pilihan yang sangat tepat untuk membawa watak antiheroin itu ke layar perak.

Satu lagi khabar yang sangat menarik adalah kaitan Emma Stone dengan watak live-action Spider-Gwen. Selepas kejayaan Spider-Man: No Way Home, Sony dikatakan mahu membawa kembali Emma Stone ke ‘Spider-Man Universe’ dengan membawa peranan Spider-Gwen. Pendedahan tersebut dibuat oleh pengguna Twitter @EdwinSRP, yang sebelum ini telah mendedahkan banyak butiran mengenai No Way Home.

Sony wants Emma Stone for a Spider-Gwen project.Merry Christmas everyone!— Edwin (@EdwinSRP) December 26, 2021

Kedua-dua khabar angin mungkin kelihatan sangat menjanjikan, terutamanya kaitan Emma dengan watak Spider-Gwen, tetapi… seperti biasa, apa yang disampaikan mereka haruslah tidak diambil serius kerana ianya sekadar khabar angin.

Apapun kita nantikan perkembangan ‘Spider-Man Universe’ dari Sony Pictures, dan diharapkan mereka memberikan khabar gembira kepada peminat-peminat filem buku komik, khususnya peminat Spider-Man.


Kutipan Terkini Filem-Filem Tempatan (Sehingga 28 Oktober 2017)

Sehingga 28 Oktober 2017, sebanyak 44 buah filem tempatan telah dimainkan di pawagam-pawagam tanah air. Dari 44 filem berkenaan, lima filem telah berjaya mengutip kutipan tiket yang memberangsangkan. Filem Abang Long Fadil 2 yang berjaya mengutip RM18.12 juta (sehingga artikel ini ditulis) masih kekal ditangga teratas sebagai filem paling laris tahun ini. Kedudukan J Revolusi bakal dicabar filem baru Tombiruo yang berjaya mengutip RM5 Juta sejak ditayangkan pada 12 Oktober yang lalu. Sementara itu filem Love From Kampung Pisang (Filem Kantonis) telah ditolak ketangga ketiga selepas filem keluaran Astro Shaw berjudul  Bisik Pada Langit berjaya mengutip RM 3.5 juta sepanjang tayangan.

Luqman menjadi filem ketiga yang hanya mengutip RM4 Ribu sahaja sejak mula ditayangkan. Dua filem sebelum ini iaitu Spy in Love  dan  Mendidih Bro turut mengutip RM4 ribu sahaja.

Berikut adalah kutipan tiket 48 buah filem tempatan sehingga 28 Oktober 2017. Susunan mengikut filem paling tinggi kutipan tiket.

Abang Long Fadil – RM18.12 Juta
J Revolusi – RM 7.1 Juta
Tombiruo – RM 5 Juta (Tidak Rasmi)
Bisik Pada Langit – RM 3.5 Juta (Tidak Rasmi)
Love From Kampung Pisang – RM1 Juta
Kimchi Untuk Awak – RM 874 Ribu
Kau Yang Satu – RM 765 Ribu
Lebuhraya Ke Neraka – RM 530 Ribu
You Mean The World To Me – RM 520 Ribu
Hospital – RM 470 Ribu
Dorm Melati – RM 354 Ribu
Goodbye Mr. Loser – RM 351 Ribu
Money Money Home  – RM 334 Ribu
Minah Motor – RM 330 Ribu
Kanang Anak Langkau – RM 166 Ribu
Therapist – RM140 Ribu
Mrs. K – RM 134.6 Ribu
913 – The Returning – RM106 Ribu
Kau Takdirku  – RM100.6 Ribu
Adiwiraku – RM 99 Ribu
Sindiket – RM84 Ribu
I Am Lim Kah Seng – RM76 Ribu
Aku Bukan Terrorist – RM66.7 Ribu
Aku Haus Darahmu – RM60 Ribu
Malay Regiment  – RM60 Ribu
Shutter Life – RM54 Ribu
New Year Wish – RM49 Ribu
Kolestrol Vs. Cinta – RM 48 Ribu
Maama Machan – RM 44 Ribu
The Farm: En. Veettu Thottathil – RM38 Ribu
Pak Pong – RM35 Ribu
“Soulmate”.. Hingga Jannah – RM25 Ribu
Balun – RM 22 Ribu
Vettai Karuppar Ayya – RM20.5 Ribu
Pencuri Hati Mr. Cinderella – RM18 Ribu
Hijabsta Ballet – RM 16 Ribu
Kerja Kahwin – RM 15 Ribu
Kamar Seksa – 15 Ribu
RIP? – RM 8 Ribu
Vasantha Villas – RM 7 Ribu
Puthiya  Payanam – RM 6 Ribu
Luqman – RM4 Ribu
Mendidih Bro – RM4 Ribu
Spy In Love – RM4 Ribu

Abang Long Fadil – RM18.12 Juta

J Revolusi – RM 7.1 Juta

Tombiruo – RM 5 Juta (Tidak Rasmi)

Love From Kampung Pisang – RM1 Juta

Kimchi Untuk Awak – RM 874 Ribu

Kau Yang Satu – RM 765 Ribu

Lebuhraya Ke Neraka – RM 530 Ribu

You Mean The World To Me – RM 520 Ribu

Dorm Melati – RM 354 Ribu

Goodbye Mr. Loser – RM 351 Ribu

Money Money Home  – RM 334 Ribu

Minah Motor – RM 330 Ribu

Kanang Anak Langkau – RM 166 Ribu

Mrs. K – RM 134.6 Ribu

913 – The Returning – RM106 Ribu

I Am Lim Kah Seng – RM76 Ribu

Aku Bukan Terrorist – RM66.7 Ribu

Aku Haus Darahmu – RM60 Ribu

New Year Wish – RM49 Ribu

Kolestrol Vs. Cinta – RM 48 Ribu

Maama Machan – RM 44 Ribu

“Soulmate”.. Hingga Jannah – RM25 Ribu

Vettai Karuppar Ayya – RM20.5 Ribu

Pencuri Hati Mr. Cinderella – RM18 Ribu

Hijabsta Ballet – RM 16 Ribu

Kerja Kahwin – RM 15 Ribu

Vasantha Villas – RM 7 Ribu

Puthiya  Payanam – RM 6 Ribu

Spy In Love – RM4 Ribu